Görkəmli diplomat və dövlət xadimi – Sara Xatun » Qadin.Net ~ İlk milli qadın portalı... Azərbaycan xanımlarına...\nGörkəmli diplomat və dövlət xadimi – Sara Xatun\nAdı Azərbaycan dövlətçilik tarixinə ilk xanım diplomat kimi daxil olan Sara Xatun tarixdə mühüm rolu olan bir qadındır. Osmanlı mənbələrinin yazdığına görə, onun əsl adı Gövhərşah xatundur. Ağqoyunlu hökmdarı Uzun Həsənin anası, demək olar ki, bütün Şərqdə dövrünün yeganə istedadlı diplomat qadını kimi tanınan Sara Xatun böyük ağıl və mətanət, müdriklik və cəsarət sahibi idi.\nSara Xatun Ağqoyunlu dövlətinin möhkəmləndirilməsində, onun xarici siyasətinin müəyyənləşdirilməsində və həyata keçirilməsində mühüm rol oynayıb. O, Uzun Həsənin ən məsul diplomatik tapşırıqlarını böyük səylə və müvəffəqiyyətlə həyata keçirirdi. Elə buna görə də, həmin dövrdə kiçik Ağqoyunlu dövləti, Osmanlı Türkiyəsi və Qaraqoyunlu kimi iki qüvvətli rəqib arasında müstəqilliyini saxlaya bilmişdi. Olduqca ağıllı, tədbirli qadın olan Sara Xatun dövlətin idarəçilik işlərində oğluna yaxından kömək edirdi.\nSara xatun Bayandur eli içində doğulmuşdu. Ağqoyunlular dövlətinin siyasətinin sahmana salınmasında görkəmli diplomat və dövlət xadimi Sara xatunun böyük rolu vardı. Demək olar ki, bütün Şərqdə yeganə istedadlı diplomat qadın kimi məşhur olan Sara Xatun, hətta Avropa ölkələrində də tanınırdı. Azərbaycana göndərilən Avropa, xüsusilə də, Venesiya elçilərinə verilən məxfi məlumatlarda mütləq Sara Xatunla görüşmək və öz məqsədləri üçün onun saraydakı nüfuzundan istifadə etmək tapşırılırdı.\nO, bir dövlət xadimi kimi, hakim sinfin mənafeyini müdafiə edir, feodal dövlətinin möhkəmləndirilməsinə çalışırdı. Bu məqsədlə feodal pərakəndəliyinə və sülalə üzvlərinin mərkəzi hakimiyyəti ələ keçirmək uğrunda ara müharibələrinə, saray çəkişmələrinə qarşı mübarizə aparırdı.\nAğqoyunlu hakimi Cəlaləddin Əli bəyin ölümündən sonra onun oğulları, habelə bayandurlar sülaləsinin başqa nümayəndələrinin taxt-tac uğrunda ara müharibələrinin sakitləşdirilməsində onun böyük rolu olmuşdur. Bunun nəticəsində, həmin dövrdə kiçik Ağqoyunlu dövləti iki qüvvətli rəqib arasında müstəqilliyini qoruyub, saxlaya bilmişdi.\nOlduqca ağıllı və tədbirli qadın olan Sara Xatun dövləti idarə işlərinin bütün sahələrində oğlunun yaxın yardımçısı idi. Ağqoyunlu dövlətinin xarici ölkələrlə diplomatik əlaqələrində Sara Xatunun rolu daha mühüm idi. Uzun Həsən bütün xarici siyasət məsələlərini onunla məsləhətləşir, ən məsul diplomatik danışıqlar üçün onu göndərirdi. O, nəinki xarici ölkələrin ayrı-ayrı diplomatları ilə, həmçinin Teymuri hökmdarı Əbu Səid, Osmanlı imperatoru II Mehmet kimi dövlət başçıları ilə də diplomatik danışıqlar aparmış, Ağqoyunlu dövlətinin xarici siyasi mənafeyini müvəffəqiyyətlə müdafiə etmişdi. Teymurlu hökmdarı Əbu Səidin Azərbaycana hücum təhlükəsi yarandıqda sülh danışıqları üçün göndərilən elçilərə Sara xatun başçılıq etmişdi. Türkiyə Ağqoyunlu dövlətinin müttəffiqi və Aralıq dənizi sahilində əlverişli strateji məntəqə olan Qaraman əmirliyini aradan qaldırmaq istədikdə Osmanlı imperatoru II Mehmetlə danışıqlar aparmaq üçün yenə də Sara Xatun göndərilmişdi.\nO, Avropada da yaxşı tanınırdı…\nVenesiya respublikasının senatı onun Ağqoyunlu sarayındakı nüfuzunu nəzərə alaraq, demək olar ki, Azərbaycana göndərilən bütün diplomatlarına ciddi tapşırırdı ki, Sara Xatuna ehtiram göstərsinlər, müxtəlif hədiyyələr versinlər, məqsədlərinə nail olmaq üçün onun nüfuzundan istifadə etsinlər. Venesiyadan Azərbaycana göndərilən, demək olar ki, bütün diplomatik sənədlərdə Sara Xatunun adı çəkilir, ondan bəhs olunur. Bir diplomat kimi Sara Xatunun fəaliyyətində, onun sultan II Mehmetlə bağladığı 1461-ci il sülhünün böyük əhəmiyyəti var. Bu sülh hələlik əlimizdə olan məlumata görə, Sara Xatunun xarici ölkə hökmdarları ilə bağladığı ilk müqavilələrdən biridir. Uzun Həsən Sara Xatunu Sultan II Mehmetin hərbi düşərgəsinə göndərərkən, onun qarşısına iki çətin vəzifə qoymuşdu. Əvvəla o, Osmanlı sultanını Ağqoyunlular üzərinə hücum etmək fikrindən daşındırmalı idi. Çünki II Mehmetin bu hücumu Ağqoyunlu dövlətinin varlığına son qoya bilərdi. Bu məqsədə nail olduqdan sonra Sara Xatun sultanı mümkün qədər Trabzonu fəth etmək fikrindən də döndərməli idi. Bütün Yaxın və Orta Şərqdə böyük nüfuzu olan Sara Xatun Osmanlı sultanının hərbi düşərgəsində yaxşı qarşılandı. Mənbələrin məlumatına görə, diplomatik danışıqlar zamanı Sara Xatun və II Mehmet bir-birinə “ana”, “oğul” deyə müraciət edirmişlər. Sara Xatun bu danışıqlar zamanı özünün bütün diplomatik ustalığından istifadə edərək Uzun Həsənin birinci tapşırığını yerinə yetirə bildi – II Mehmeti Ağqoyunlu dövlətinə qarşı müharibə etmək fikrindən daşındırdı. Iki ölkə arasında sülh bağlandı. Bu sülhün o zaman Ağqoyunlu dövləti üçün böyük əhəmiyyəti olmuşdu. Məhz Sara Xatunun bağladığı bu müqavilə nəticəsində o zaman Türkiyə ilə toqquşmağa qadir olmayan kiçik Ağqoyunlu dövləti öz müstəqilliyini saxlaya bilmişdi.\nLakin Sara Xatun ona tapşırılmış ikinci vəzifəni yerinə yetirə bilmədi. Daha sonrakı mənbələrdə Ağqoyunlu dövləti ilə Venesiya arasında haqqında bəhs etdiyimiz sülh müqaviləsinin bağlanmasına dair ətraflı və zəngin məlumat var. Ağqoyunlu dövlətini təcrid etdikdən sonra II Mehmet Trabzon üzərinə yeridi. Lakin o, Uzun Həsənin arxadan hücum etməyəcəyinə əmin deyildi. Odur ki, Sara Xatun başda olmaqla, Ağqoyunlu elçilərini də sultan özü ilə götürdü. Sara Xatun yol boyu sultanı Trabzonu fəth etmək fikrindən çəkindirməyə çalışdı. Lakin onun səyləri heç bir nəticə vermədi. Dənizdən Osmanlı donanması tərəfindən mühasirəyə alınan Trabzon 30 günlük mühasirədən sonra – 1461-ci oktyabrın 26-da Türklər tərəfindən zəbt edildi. Qara dənizdə Genuya ilə rəqabət aparan mühüm ticarət mərkəzi süqut etdi. Artıq Trabzonun əldən getdiyini görən Sara Xatun öz gəlininin – Dəspinə Xatunun Trabzonun taxtına varislik hüququnu irəli sürdü. Trabzon xəzinəsini sultanla bölüşdürdükdən sonra Ağqoyunlu elçilərinin başında geri qayıtdı. Görünür, Ağqoyunlularla kəskinləşən münasibətləri yumşaltmaq üçün II Mehmet Sara Xatuna xoş rəftar göstərmiş, onu çoxlu hədiyyələrlə geri yola salmışdı.\nHərbi istedada malik diplomat…\nTeymurlu hökmdarı Əbu Səidlə danışıqlar aparan Ağqoyunlu elçilərinə də Sara Xatun başçılıq etmişdir (1468). Sara Xatun diplomat və dövlət xadimi olmaqla bərabər, böyük hərbi sərkərdəlik bacarığına və hərbi intuisiyaya malik qadın olmuşdur. Onun əqli çevikliyi dar məqamlarda tez qərar çıxarmağa imkan verirdi. Sara Xatun qeyrətli qadın, diplomat və hərbi istedada qadir bir şəxsiyyət idi.\nAğqoyunlu dövrünün ən görkəmli tarixçisi Əbubəkr Tehrani yazır ki, Sara Xatun Qaraqoyunlu Cahanşahla danışıqlar aparmaq məqsədilə onun yanına gəlmiş, bu zaman Rüstəm Tərxanın düşərgəsində olmuşdur. Onun ordusu Sara Xatuna o qədər də əzəmətli görünmədiyindən, Cahangir Mirzə və Uzun Həsənə sifariş göndərir ki, “Əgər gəlsəniz, qələbə sizin olacaq. Bu işi təxirə salmaq olmaz”.\nSara Xatunun orduya sadəcə, bir nəzər salmaqla ağqoyunlular arasındakı qüvvələr nisbətinin Ağqoyunlu dövlətinin xeyrinə olduğunu düzgün qiymətləndirməsi onun hərbi intuisiya və səriştəsindən xəbər verir. Həqiqətən də, bundan sonra Uzun Həsənin kəşfiyyat dəstəsi Rüstəm Tərxanın ordularına hücum edərək onları darmadağın etmiş, Qaraqoyunluları bərk qorxuya salmışdı.\nKişilərə nisbətən qadınların həyatın bütün sahələrində hüquqsuz yaşadığı bir dövrdə, Azərbaycan tarixində belə mərd və cəsarətli, diplomat qadınlarımızın mövcudluğu təqdirəlayiq haldır. Sara Xatun uzaq tarixi keçmişimizdə yaşasa da, onun siyasi mədəniyyəti, diplomatik fəaliyyəti və şəxsi şücaəti gələcək nəsillər üçün gözəl bir örnəkdir…


Bakıda böyük konfrans keçirilir\nBakıda regionların inkişafına həsr olunmuş konfrans keçirilir\n11:18 30.01.2017 (Yenilənib 11:23 30.01.2017) Qısa URL\nPrezident İlham Əliyev də konfransda iştirak edir\nBAKI, 30 yan — Sputnik. Hazırda Heydər Əliyev Mərkəzində "Azərbaycan Respublikası regionlarının 2014-2018-ci illərdə sosial-iqtisadi inkişafı Dövlət Proqramı"nın icrasının üçüncü ilinin yekunlarına həsr olunan konfrans keçirilir. Sputnik Azərbaycan dövlət başçısının rəsmi saytına istinadən xəbər verir ki, Azərbaycan Respublikasının Prezidenti İlham Əliyev konfransda iştirak edir. Prezident konfransda giriş nitqi söyləyib.\nRegionların inkişafı dövlət proqramının icrasına həsr olunmuş konfrans keçirilir\nHeydər Əliyev Mərkəzi, konfrans, İlham Əliyev, Azərbaycan, prezident


Uğurlu rəhbər » Gözəl İslam - Dini Mövzular, Söhbətlər və Sual-Cavab\nMaraqlı mövzular 48\nMüvəffəq olmaq üçün bunlar mühümdür:\n1- Hər kəsin fərqli xüsusiyyəti vardır. Bir cihazın istifadəsini, quraşdırılmasını və təmirini bildirən bir “təlimat kitabçası” olur. İnsan isə cihazdan daha mükəmməldir. Hər işçi üçün şəxsi məlumat kartı açılmalı, tərcüməyi-halı, təcrübəsi, əmək qabiliyyəti, sağlamlıq vəziyyəti, xasiyyəti, əqidəsi və s. müəyyən edilməlidir.\n2- Hər işçı müdirindən anlayış gözləyir. İşi çətin, maaşı az da olsa, müdirim anlayışlıdır deyirsə, o işçi çalışmağa davam edər. İşçiyə unudulmuş deyil, daim axtarılan bir kadr statusunda olduğunu hiss etdirmək lazımdır! Onun da arzuları, istəkləri, işindən əlavə həvəs duyduğu mövzular vardır. Bunlarla da maraqlanmaq lazımdır.\nİşçilərin çoxu özünü əvəzolunmaz hesab edir. Hər kəsin də belə düşünməsini istəyir. “Qədrimi bilmirlər” deyib şikayət edir. Hər kəsin iltifatdan xoşu gəlir. Həddi aşmamaq şərtilə fürsət düşdükcə tərifləmək lazımdır. “Vəzifəsidir, təşəkkürə ehtiyac yoxdur” deyilməməlidir. Onu qazanmağın yolu, təqdirəlayiq işçi olduğunu hiss etdirməkdir.\n3- İşçiləri yaxşı tanımaq lazımdır! Beləcə onların problemlərini həll etmək daha da asanlaşar. Yəni diaqnoz düzgün olarsa, müalicə də çətin olmaz. İşçilər də müdiri yaxşı tanımalıdır!\nMüdir hər kəsə özünü sevdirməli və hər kəsi sevməyə çalışmalıdır! Hər işçiyə qarşı səmimi diqqət göstərməlidir.\nPeyğəmbər əfəndimiz, şərəfli yoldaşlarına o qədər diqqət göstərirdi ki, hər səhabə, “Rəsulullah məni hər kəsdən daha çox sevir” deyə düşünürdü. Məşhur bir iş adamı da, “Mən işçilərimin pis tərəflərini görmürəm. Həmişə yaxşı tərəflərini görürəm və təqdir edirəm” deyirdi.\n4- Dürüst olmalıdır. Rəhbərin adil davranışı işçiləri məmnun edər. Hər şərti hər kəsə eyni şəkildə tətbiq etməlidir, ayrıseçkilik etməməlidir.\n5- Verilən sözü mütləq yerinə yetirməyə çalışmalıdır! Siyasətçilər kimi icrası çətin olan vədlər verməməlidir! On yaxşılıq unudular, amma bir pislik unudulmaz.\n6- Verilən təkliflər yararsız olsa belə, təqdirlə qarşılamağa çalışmalıdır! Fikirlərinə dəyər verilən işçi, təşvik edilər, çalışma əzmi artdırılar, yeni ideya formalaşdırmağa çalışar.\n7- Rəhbər etdiyi səhvi qəbul etməli, qəbahəti başqasına yükləməyə çalışmamalı, işçilərin etimadını sarsmamalıdır! Xətanı etiraf etmək etibarı zədələməz.\n8- İşçilərin bacarıqlı olmaları üçün idarəçi də bacarıqlı olmalıdır. İş yerinin prinsiplərini yaxşı bilməli və riayət etməlidir. İdarəçi prinsiplərə riayət etməsə, başqalarının əməl etməsini necə gözləyə bilər?\n9- Vərdişlər asanlıqla tərk edilmir. Bir işçi, yeni işin göstərişini anlamadıqca və ya özü üçün faydalı olacağına inanmadıqca, vərdişlərindən imtina etməz. Ümumiyyətlə, yeniliklərə qarşı çıxılır. Buna görə də tətbiq olunacaq yeniliklərin səbəblərini işçilərə əvvəldən izah etmək lazımdır.\nHeç bir məlumat verilməsə və ya əksik verilərsə səhv nəticələr və müxtəlif problemlər ortaya çıxa bilər. İşin əhəmiyyəti izah edilməsə, işçidə ona əhəmiyyət verilmədiyi düşüncəsi əmələ gələr və bu düşüncə istehsalın və keyfiyyətin aşağı düşməsinə yol açar.\nDedi-qodu işçinin əhval-ruhiyyəsini pozar. Dedi-qodulara fürsət verilmədən işçilərə görüləcək işlər haqqında dəqiq məlumatlar vaxtında çatdırılmalı, əvvəlcədən xəbərdar edilməlidir.\n10- Heç bir işçi başqalarıyla müqayisə edilməyi sevməz. Başqasının işinə görə deyil, müəyyən standartlara görə müqayisələr olmalıdır. Tənqidlər konstruktiv olmalıdır. Dağıdıcı tənqid həvəsi öldürür. İşçinin bir səhvini düzəltdikdən sonra, artıq o mövzu bağlanmalıdır. İşarə ilə də olsa, o mövzunu xatırlatmamalıdır!\n11- Hər kəs təqdir gözləyir. Müsbət cəhətlərini qeyd edib təqdir etməlidir. İşçi təkcə artıq maaş gözləməz, həmçinin təqdir də gözləyir. Gördüyü işlərin təqdir edildiyini görən işçi daha artıq çalışar. Haqlı tərif, işçiyə cəsarət verər və onun güvənini artırar. İşçinin müvəffəqiyyəti yüksək müdirlərə də bildirilməlidir.\n12- Şikayətə qarşı bir meyil olur. Şikayətləri anlayışla qarşılamalıdır. Şikayəti olan işçiylə özəl danışmalı, diqqətlə və sözünü kəsmədən dinləməlidir. İşçinin fikrinin nə olduğu bilinmədikcə onun probleminə qarşı lazımi anlayış göstərilə bilməz. Bu səbəbdən, açıq fikirlə və istəklə dinləmək lazımdır. Şikayəti dinlənilməyən işçi, müdirinin ədalətsiz olduğuna qərar verəcək. Həmin mövzuda kifayət qədər məlumat almadan və şikayət ediləni dinləmədən qərar vermək olmaz.\nŞikayətlərin bir problemə çevrilmədən, işin əvvəlində qarşısı alınmalıdır.\nİşçinin küskün olub-olmadığına baxılmalıdır. Məsələn, işə qarşı istəksizdirmi, hörmətsiz, yoxsa hirslidirmi? Bunları təyin etməli, şikayətin özəl olaraq açıqlanmasına imkan verməlidir. Şikayət həll edilməmişsə, məsələni araşdırmaq üçün möhlət istəməli, bu müddət ərzində hadisə sakitləşə bilər və ya yaxşıca dəqiqləşə bilər.\n13- İşçiylə münaqişəyə girməməlidir. İşçi məyus halda uzaqlaşsa deyinərək çıxıb gedər. Diqqətlə dinləndiyi halda, o da müdiri dinləməyə məcbur qalar. Müdirin səs tonu və davranışı sakit olmalı, anlayışlı görünməyə çalışmalıdır.\n14- Bir işçiyə aşina olduğu işlər haqqında suallar vermək, ona müdirin yanında əhəmiyyətli bir insan olduğu hissini verir. Sual vermək yoluyla işçi yumşala bilər. Satış üzrə mütəxəssislər adətən “bəli” şəklində cavablandırılmalı suallar verirlər.\n15- İşçi, adətən müdiri nümunə götürür. Müdir, qəbuluna gec gəlsə, verdiyi sözü tutmasa, eyni davranışlar işçidə də müşahidə edilə bilər. Bu səbəbdən işçilərə doğru nümunə olmalıdır.\nİşçiyə güvənildiyi və vəzifəsini yerinə yetirəcəyindən əmin olunduğu söylənib hiss etdirilsə, o işçidə işinə qarşı həyəcan oyanar. Ümumiyyətlə, rəhbərlik işçilərin əmək və səylərinə istiqamət vermə işidir. İşçilərə qarşı səmimi və dürüst davranmalı, şəxsiyyətlərinə dəyər verməli, qabiliyyət, bilik və təcrübəsindən tam faydalanmağa çalışılmalıdır.


Ev sahibi 25 yaşlı kirayənişinini arvadı ilə tutub\nBakıda ötən gün törədilən qətlin təfərrüatları məlum olub.\nSuraxanı rayonunun Binə südçülük sovxozu adlanan ərazidə kirayədə yaşayan, 1992-ci il təvəllüdlü İlkin Səməd oğlu Əhmədov ev sahibi, 1991-ci il təvəllüdlü Fial Elzibar oğlu İsmayılovu qətlə yetirilib.\nHadisə yerinə hüquq-mühafizə orqanlarının əməkdaşları gəlib. Meyitə ilkin baxış keçirilərkən onun üzərində dörd bıçaq zərbəsi və boğazının kəsildiyi məlum olub.\nİlkin araşdırmalarla müəyyən edilib ki, İ.Əhmədov uzun müddətdir, F.İsmayılovun evində kirayədə yaşayıb. F.İsmayılov İ. Əhmədovun onun həyat yoldaşı ilə münasibətlərindən şübhələnib. O, ötən gün səhər işə getmək adı ilə evdən çıxıb və tez geri dönüb. Evə qayıdarkən isə İ.Əhmədovu həyat yoldaşı ilə bir yerdə tutub. Nəticədə onların arasında dava düşüb və İ.Əhmədov F.İsmayılovu bıçaqlayıb.\nHadisəni törədən İ.Əhmədov saxlanılıb. Faktla bağlı cinayət işi başlanıb, istintaq gedir.\nHadisəni törədən şəxs, təxminən, bir həftə idi ki, Fail İsmayılovun evində kirayədə yaşayırdı.\nKriminal Baxılıb: 10829 Tarix: 11 aprel 2017\nBakıda DƏHŞƏT! 2 nəfər belə bıçaqlandı – VİDEO + YENİLƏNİB\nAzərbaycanda tükürpədici hadisə! 12 yaşlı qızı liftdə soyundurub zorladılar\nSON DƏQİQƏ! Kiyevdə partlayış\nBakıda liftdə baş vermiş dəhşətli hadisənin ŞOK DETALLARI\n4-cü sinif şagirdinin ölümündə təfərrüatlar - Valideynlər həkimləri günahlandırır\nAzərbaycanda günün dəhşətli xəbəri: 10 nəfər 5 nəfəri qana buladı\nReket jurnalistin başına butulka çırpdılar - FOTO\nDubaydan qızıl gətirən şəxs tutuldu - Qanunsuz əməlinə görə\nLənkəranskinin ölümü ilə bağlı ŞOK DETALLAR ortaya çıxdı: "Sən demə..."


Bakida ən yaxşı qabyuyan maşınlar\nAna səhifə » Ən yaxşı qabyuyan maşınlar\nTeknolojimizi nə qədər təşviq etsək də, həmişə deyil, maşınlar bacarıqlarını əvəz edə bilməz.\nMəsələn, yuyulma qabları: ilk qabyuyan maşın 1850-ci ildə tikilmişdir, ancaq 150 ildən artıqdır ki, bir çoxumuz yenə yeməkləri özümüzə edirlər və ya ən azı qabyuyan qabda yükləyərkən əvvəlcədən yuyulmağa vaxt ayırırlar.\nHot Point Ariston - Qabyuyan maşınlar Hot Point Ariston\nBosch - Bosch qabyuyan maşınları\nAmma statistik məlumatlara görə, müasir idxal maşınları indi rəsmi olaraq daha sürətli, daha gigiyenik və ətraf mühit üçün daha yaxşı olacaq. Bəlkə də təslim olmaq və maşınları qazanmaq üçün vaxt gəldi.\nVə ya İstehlakçı Hesabatlarında qeyd edildiyi kimi, "bulaşıcının öz işini edəcəyinə" vaxt var\nƏl yuma xüsusilə ətraf mühit üçün daha təmiz və daha yaxşı bir ümumi mif var - xüsusən də bütün ailənin qabları üçün su ilə dolu bir zolağı istifadə edə bilərsiniz.\nAncaq araşdırmalar göstərir ki, bu artıq deyil: qabyuyan maşınlar daha ucuza deyil, həm də daha çox enerji qənaət və qənaətcildir\nƏtraf mühitin mühafizəsi üzrə Agentliyin WaterSense proqramı üçün evlərin və binaların texniki koordinatoru John Shane Enerji Star sertifikatlı qabyuyan maşınlara istinad edərək deyir: "Yeməkləri əllə yuyarkən daha az su və enerji yuyulmaq mümkün olsa da, bu çox çətin deyil". .\n"Tam ölçülü qabyuyan maşının bir yükünə uyğun və daha az su istifadə edə biləcək eyni miqdarda qabların yuyulmasını təmin etmək üçün səkkiz tam yer parametrini yuyulmalı və tapanın iki dəqiqədən az olduğu müddətin hamısını məhdudlaşdırmalısınız "Deyə əlavə edir.\nBəli, başa düşdük ki, maşından daha az su istifadə etmək çətindir. Lakin, əlbəttə ki, qabyuyan maşınları yükləmədən tez yuyulmaqla hələ də idxal etmək lazımdırmı?\nTəəssüf ki, yox, ABŞ-ın Enerji Effektiv İqtisadiyyat Şurasının icraçı direktoru Stephen Nadel görə. Əslində, müasir bir qabyuyan maşınınız varsa, yeməkləri plitələrdən kənarlaşdırmaq istisna olmaqla, tamamilə heç bir şeyin edilməməsi lazımdır.\n2015-ci ildə Vaşinqton Postunda Chris Mooney-ə deyirlər: "Ümumiyyətlə, qabyuyan qablar ilk dəfə yuyarsan qabları təmizləməmişdi.\n"Yeni qabyuyan maşınlar problem deyil. Demək olar ki, hamısı torpağın sensorlarına sahibdirlər. Yeməklərin nə qədər çirkli olduğuna bağlı olaraq daha çox və ya daha az yuyulacaqlar. Onlar qabları təmizləyəcəklər ".\nQabyuyan maşınlar, insan əlləri əlimizdən gələ bilməyəcəyimiz yeməklərə 60 dərəcə Selsi (140 dərəcə Fahrenheit) üstündə yüksək səviyyədə nəzarət edilən sulara sprey edə bilərlər - baxmayaraq ki, mütəxəssislər onu yalnız 48 dərəcə Selsi (120 dərəcə Fahrenheit) quraşdıraraq təklif edirlər. .\n"Ətrafa ən pis yanaşma - elektrik və su boruları - davamlı çalışan isti sularda yeməkləri qablaşdırmaq və sonra onu müasir standartlara uyğun qurulmamış köhnə bir qabyuyan maşında işə salmaqdır", deyə Mooney yazır.\nƏslində, əvvəlcədən yuyulma sayəsində, İstehlakçı Hesabatları, ev təsərrüfatlarının ildə 22.000 litrdan çox (6000 galon) su sərf edə biləcəyini göstərir.\nHələ maşından ev işini daha yaxşı edə bilərmi? Bəli, biz bunu sizə söyləmək istəmirik, ancaq həyatını sanki sərf edirik.\nEnergy Star, yuma qablarının bir maşına verilməsi bütün dövrlərdə 230 saat, yaxud demək olar ki, hər il 10 gün saxlayır. Hansı olduqca inandırıcı bir mübahisə edir.\nBeləliklə, yeni vəsaitinizin hamısı ilə nə edəcəyiniz? Niyə bəzi yaxşı işlər görməyəcəksiniz və bəzi ətraf mühitə sivil sivil elm layihələrində işləmirsinizsə və ya NASA-nın Juno produsunun çəkdiyi maraqlı Yupiter sahələrinin bəzilərini düzəltməyə kömək edirsiniz? Texnologiyaya ehtiyacımız olmadığını kim söyləyirdi?


Universitet və Gənclik » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nUniversitet və Gənclik\nBu gənclər dözdükləri çətinliklər nəticəsində qarşılığında bir şeylər gözləməkdədirlər. İstədikləri hissədə oxumağa haqq qazanan gəncləri birən əvvəl məktəbi bitirmə təlaşı götürür. bu gənclər məktəbi bitirib cəmiyyətə faydalı fərdlər halına gəlmək istəyirlər. Hədəflərindəki yerə gəlmək üçün səy sərf edirdilər. Günümüz gəncliyində cəmiyyətə faydalı olma şüuru əhəmiyyətini itirmişdir. Universitetlər çıxarmaq fayda təmin etmək məqsədindən sapmış və həyatını həyata, har vurub xırman sovurma, gülüb əylənmə yeri olmuşdur. İşdən , çıxarmadan bir yerlərə gəlməyi məqsəd qoyan gənc beyinlər əzbərçi bir təhsillə o anı/xatirə qurtarmağı məqsəd qoymaqda və bu təzə zehinlər çürüdülməyə məhkum buraxılmışdır.\nGənclər universiteti tam bir məsuliyyətsizlik anlayışı içərisində gününü gün etmə yeri halına gətirmişdir. Boş vaxtlarını barlarda, əyləncələrdə, oyun masalarında keçirdikləri çatmırmış kimi dərs saatlarında belə əyləncə dərsin qabağına keçmişdir.\nGələcəyə işıq tutacaq bu gənclər özlərini belə işıqlandıra bilməzkən cəmiyyətə nə kimi faydaları ola bilərlər? Dini inanışa hörmətlinin olmadığı təhsil yuvalarında İslam dini mürtəcelik olaraq təyin olunmaqdadır. Halbuki İslam dini boş zamanlarını yaxşı qiymətləndirmə mövzusunda bizləri xəbərdar etmiş nəticəsində böhrana uğrayacağımızı, bizi geridə buraxacağını söyləmişdir. İslam dinini və islami qaydalara görə yaşamağı mürtəcelik olaraq qiymətləndirən kəslərə soruşuram: boş zamanını barda əyləncədə zövqü səfada davam etdirən sizlərmi mürtəcesiniz yoxsa; boş zamanları yaxşı qiymətləndirmə mövzusunda bizi xəbərdar edən İslam dinimi mürtəce.? Bizlər dinimiz və inancımız əlimizdən alındıqca geri qalmağa məruz qaldıq. İnsanların cəmiyyətə ən məhsuldar olduğu zamanları gençlik çağlarıdır. Bu dövrlərdə adam həm bədənlə həm də zehnən digər yaş qruplarından üstündür. Bizlər bu dövrü yaxşı qiymətləndirə bilməzsək, çıxarmadan istehlak etsək sonumuzun Afrika ölkələri kimi olmaması qaçınılmazdır. Bu dünyanın bizim üçün yaşanılacaq bir yer olmasını istəyiriksə bizi uçuruma itələyən və bizi korlayan içki, qumar, siqaret və s. pis işlərdən uzaqlaşmamız lazım. İnsan olaraq yaşamaq istəyiriksə İslamı şüur içərisində, işlə/çalışaraq ,çıxararaq, bizə özünü idrak edəcək ağılı verən uca yaradıcıya şükr edərək cəmiyyətə faydalı fərdlər arasında iştirak etməliyik.\nBizi biz edən uca yaradıcının bizə bəxş etmiş olduğu gözəl İslam dinini tam mənasıyla\n6 sentyabr 2010 18:41\ncoox sago xebre gore\n4 sentyabr 2010 23:28\ntewekkurler. maraqli movzudu. ama ele olur ki telebe oxumaq isteyir ama onu bu isteyini ele mehv edirler ki artiq universitete nifret edir bile\n4 sentyabr 2010 19:38\ngozel movzuya toxunmusan.teshekkurler


Embawood şirkətinin istehsal etdiyi məhsullar Avropa standartlarının (EN) E1ekoloji keyfiyyət normasına tam uyğundur. Yumşaq mebellərdə istifadə edilən parçalar antistatik və antibakterial olmaqla Oeko-Tex Standart 100 standartı, Klass 1 üzrə sertifikatlaşdırılmışdır. Həmçinin, şirkətdə tətbiq edilən idarəetmə standartları 2004-cü ildən etibarən İSO 9001:2008 “Beynəlxalq Keyfiyyətin İdarə Edilməsi Sistemi” üzrə və İSO 9001 “Dizayn, İstehsalat və Satış” üzrə sertifikatlaşdırılmışdır. Beynəlxalq sertifikatlarla yanaşı Embawood məhsulları AZS Milli Sertifikatlaşdırma Sisteminin 6 bəndi üzrə uyğunluq sertifikatı almışdır. 6-9 mart 2011, Ukraynanın Kiyev şəhərində keçirilmiş beynəlxalq mebel sərgisində dizayn üzrə birinci yerə layiq görülmüşdür.\nMəhsullarımızı istehsal edərkən nəticədə son istehlakçıya təqdim etmək istədiyimiz sadəcə mebel deyil. Mebellə birlikdə biz onlara Mükəmməllik, Funksionallıq, Rahatlıq, Erqonomiklik və Gözəllik təqdim edirik. Bu beş dəyər fəaliyyətimizin və təqdim etdiyimiz keyfiyyətin təməl daşlarıdır. Xammal alışından başlayaraq mebelin müştərinin evində qurulmasına qədər hər bir mərhələ bu dəyərlər əsasında qurulmuşdur. Məhz belə yanaşma adi bir mebel dəstini müştərinin ömür boyu etibar edəcəyi mebel dəstinə çevirir.


Söyüş söymək heç bir halda olmaz. Bəs lənət necə? » Qadınla.Com - Qadınlar Birİncidir!\nTarix: 2-07-2019, 18:00\nBu ayədə Allah buyurur ki, bütpərəstlərin bütlərini söyməyin ki, onlar da sizin Allahınızı söyərlər. Allah Təala buyurur ki, əlbəttə, onların müqəddəs hesab etdikləri heç də bəyənilən deyildir. Ancaq buna baxmayaraq, əgər siz onların müqəddəs hesab etdiklərinə pis söz desəniz, onlar da əvəzində sizin Allahınıza pis söz deyəcəklər.\nYezidə lənət oxumaq olar?\nLenet kafirlere edilmelidi ..\n9 iyul 2019 15:49\n4 iyul 2019 11:56\nSoyusde pisdir lenetde\nAmma deyirlerki qargisin 2 basi olur\nXeber maraqlidi tesekkurler\n2 iyul 2019 22:51\nHec kimi lenetlemek qargis etmek olmaz.Gunahdir.\n2 iyul 2019 21:54\nNe lenet etmek lazimdi nede soymek.Duzdu yazida lenetin yerinde deyildikde gunah olmadigi vurgulanir yenede ikiside yaxwi bir wey deyl\n2 iyul 2019 19:45\nAncaq hamı söyür nə yaziq ki\n2 iyul 2019 18:45


Bakupost.az - 12 yaşlı uşaq hamilə qaldı - "Deyirdi ki, böyüyüb, ailə qurub, uşaq sahibi olacam"\n17:58 / 20 Sentyabr 2021\n12 yaşlı uşaq hamilə qaldı - "Deyirdi ki, böyüyüb, ailə qurub, uşaq sahibi olacam"\nMoskvada 6-cı sinif şagirdi, 12 yaşlı qız hamilə qalıb.\nBakupost.az xəbər verir ki, Daşa yaşıdları ilə ünsiyyətcil deyil, qapalı, ciddi qızdır. Lakin onun özündən xeyli böyük dostu olub. Anası onun adını bilmir, qız da ad çəkməkdən imtina edir.\n“Qızım həmişə bacı və ya qardaş istəyirdi. Tək olduğuna görə özünü bədbəxt hiss edirdi. Tez-tez deyirdi ki, tez böyüyüb, ailə qurub, uşaq sahibi olmaq istəyir. Ona görə hamiləliyindən sevindi və uşağı saxlamaq, dünyaya gətirmək qərarına gəldik”.\n“Biz ilk günlər sadəcə görüşüb gəzirdik. O çox yaxşı, zarafatcıldır. Əgər ona 12 yaşımın olduğunu desəydim, o mənlə görüşməyəcəkdik. 1 həftədən sonra o, məni kirayə qaldığı evə dəvət etdi. İlk vaxtlar mən qoruyucu ilə münasibətdə olurdum. Xəstəlikdən, infeksiyadan qorxurdum. Sonra o da istəmədi, dedi bunsuz da olar. Mən dedim ki, birdən hamilə qala bilərəm. Dedi ki, yox olmaz”.


Böhtan və qərəzli fikirlərin heç bir əsası yoxdur\nBir sıra kütləvi informasiya vasitələrində (KİV) “Meat Trading” MMC-nin direktoru Hüseynov Ceyhun Kamil oğlu və vergi ödəyicisi-fiziki şəxs Qarayev İlham Teyyub oğlu tərəfindən Kənd Təsərrüfatı Nazirliyi yanında Dövlət Baytarlıq Nəzarəti Xidmətinin (DBNX) Daşkəsən və Göygöl rayon baytarlıq idarələrinin əməkdaşları Daşkəsən RPŞ-nin əməkdaşları ilə birgə 26 aprel 2017-ci il tarixində saat 20.05 radələrində Daşkəsən rayonu, Quşçu körpü kəndində “Elba” MMC-yə məxsus əmlak kompleksinin binasına MMC-nin direktorunun və etibarnaməli nümayəndəsinin iştirakı olmadan baxış keçirilməsi, baxış zamanı aşkar olunmuş ət məhsullarından at əti “Meat Trading” MMC-nə məxsus olması, hər iki soyuducu kamerada aşkar olunmuş iribuynuzlu heyvan-dana əti və ət məhsulları vergi ödəyicisi-sahibkar Qarayev İlham Teyyub oğluna məxsus olması, baxış zamanı “Elba” MMC-yə məxsus hər hansı mənşəyi bilinməyən ət və ət məhsullarının aşkar edilməməsi, eləcə də ərazinin “Meat Trading” MMC-yə və fiziki şəxs İlham Qarayevə icarəyə verilməsi, onların fəaliyyətinin tam qanuni olması bildirilir.\nRespublika Baytarlıq Laboratoriyasında aparılan ekspertizanın nəticəsinə əsasən Əliyev Nafiq Rüstəm oğlunun idarə etdiyi "Hundai" markalı 99-KV-790 dövlət nömrə nişanlı yük avtomobilində aşkar edilən ətlərdən götürülən nümunələrin hamısının ölmüş və ya aqoniya vəziyyətində kəsilmiş at ətlərinin olması müəyyən edilmişdir. Həmçinin həmin ətlərin insan sağlamlığına, səhhətinə zərər yetirən bakteriyalarla çirkləndiyi müəyyən olunmuşdur (Ekspertiza N 0501, L-4/434 saylı, 29 aprel 2017-ci il tarixli ).\n“Elba” MMC-yə məxsus kəsim və emalı fabrikinin soyuducu kameralarında aşkar olunan ətlərdən götürülən nümunələrin beşinin ölmüş və ya aqoniya vəziyyətində kəsilmiş at ətləri olması, digər nümunələrin isə aqoniya vəziyyətində kəsilmiş iribuynuzlu heyvan ətlərinin olması müəyyən edilmişdir. Həmçinin həm at ətinin, həm də iribuynuzlu heyvan ətlərinin insan sağlamlığına, səhhətinə zərər yetirən bakteriyalarla çirkləndiyi müəyyən olunmuşdur (Ekspertiza N 0501, L-4/434 saylı, 29 aprel 2017-ci il tarixli ).\nDövlət Baytarlıq Nəzarəti Xidməti bildirir ki, heç vaxt qərəzli mövqe tutmamış, bu günə qədər “Elba”MMC-lə və ya hər hansı qurumla heç bir qərəzli münasibətdə olmamışdır.\nDövlət Baytarlıq Nəzarəti Xidməti haqqında yazılan bu məlumatların heç biri həqiqəti əks etdirmir, qərəzli və əsassızdır.


Emin Əliyev - XY001 - sim-sim\nEmin Əliyev – XY001\n27/09/2021 - 11:24\n-Nə baş verib, son 5 ildə ilk dəfədir belə xoşbəxt görünürsən.\n-Yığışmağa başla, heç təsəvvür etməyəcəksən ki, hara gedirik.\nBöyük səhranın ortasında 30 gəmi 400 nəfəri aparmaq üçün sırayla düzülmüşdü. İnsanlar bu əzəmətli və qorxuducu görüntü qarşısında donub qalmışdılar. X və ailəsi də onların arasında idi. Həyəcanını boğa bilməyənlər gözlərinin yaşını silməklə məşğul idi, qadınlar bu görüntünü öz telefonlarına qeyd edir, uşaqlar isə hələ nəyin baş verdiyini anlamırdılar. Gəmilər gecə saat 1-də yola düşdülər. Bir raketin tüstüsü digərini boğmamış sırayla səmaya qalxdılar. Bəyaz gecə getdikcə özünü tünd maviyə dəyişdi, tündləşmə getdikcə qaralmağa başladı, gözün gözü görmədiyi, bütün mənalardan, mahiyyətdən uzaq ən qaranlıq yerdə gəminin sürəti sanki azaldı. Boşluq öz təsirini göstərdi, hər kəs dincini aldı, daha gəmi titrəmirdi. Onlar dünyadan uzaqlaşmışdılar. Müddət bir ay idi, onlar yalnız bir aydan sonra məqsədə — Marsa çatacaqdı. Bu zaman ərzində isə heç nə yaşanmır, heç nə görünmürdü, heç ulduzlar da.\n-Bir neçə aydır ki, bizim aramız soyuqdur\n-Axı mən çalışıram\n-Özün üçün çalışırsan\n-Səncə niyə belə oldu?\n-Bəlkə evlilik həyatımızda ilk dəfədir ki, bu qədər yaxın oluruq ona görə?\n-Heç zaman belə olmamışdı.\n-Bəlkə ilk dəfədir bir yerdə bu qədər vaxt keçiririk?\n-Uşağın günahı nədəydi görəsən?


“Mikayıl Cabbarov və Yaqub Məmmədov cəzalandırılmalıdır, kiçik elmi işçi deyil” – Tanınmış vəkil – Yenicag.Az\nAna Səhifə Banner “Mikayıl Cabbarov və Yaqub Məmmədov cəzalandırılmalıdır, kiçik elmi işçi deyil” – Tanınmış vəkil\n“Mikayıl Cabbarov və Yaqub Məmmədov cəzalandırılmalıdır, kiçik elmi işçi deyil” - Tanınmış vəkil\nYeni Çağ Media Qrupu – Oktyabr 08, 2017 - 12:37\nBir neçə gündür ki, orta məktəblərin 10-cu sinfi üçün nəzərdə tutulmuş rus dilində “Azərbaycan tarixi” dərsliyində yer almış xəritədə uydurma “Dənizdən-dənizə Böyük Ermənistan” dövlətinin ərazilərinin təsvir olunması ilə bağlı müzakirələr davam edir.\nYenicag.az xəbər verir ki, xəritədə uydurma dövlətin ərazilərinə Azərbaycan, Türkiyə, İran və Gürcüstanın torpaqları daxil edilməsi müzakirələrə səbəb olub.\nMəsələ ilə bağlı açıqlama yayan Təhsil Nazirliyi də məlum dərslikdə yanlışlığa yol verildiyini, kitabın yenidən çap olunacağını bildirib.\nİctimai xadim, vəkil Aslan İsmayılov isə hesab edir ki, əsl günahkarlar kənarda saxlanılaraq, “qurban” axtarılır:\n“Bu biabırçılığı da gördük. Orta məktəb tarix dərsliyində Böyük Ermənistanın xəritəsi özünə yer alıb. Bir neçə gündür ki, hamı “günahkar”ı tapıb və bir kiçik elmi işçinin üstünə düşüb. Hesab edirəm ki, bu bəsit yanaşma əsl günahkarların cəzasız qalmasına xidmət edir. Əminəm ki, həmin xəritədən illər sonra ermənilər “azərbaycanlılar özləri bizim əraziləri etiraf edirdi” deyib kitabları sübut kimi göstərəcəklər. Doğrudan da bu bir səhvdirsə, onda Təhsil naziri M.Cabbarov və AMEA-nın Tarix İnstitutunun direktoru Y.Mahmudov başda olmaqla kitabın nəşrinə məsul olan bütün şəxslər cəzalarını almalıdırlar”.\ndərslik, Mikayıl Cabbarov, nazir, Təhsil nazirliyi,


Güləşçilərimizin hamısı qələbə qazanıb » www.tezadlar.az\nGüləşçilərimizin hamısı qələbə qazanıb\nBu gün Bakı 2015 birinci Avropa Oyunlarında güləş yarışlarının ilk günündə Azərbaycan təmsilçisi Rafiq Hüseynov da ilk qarşılaşmasında tam üstünlüklə qalib gəlib.\n"Tezadlar.az" Trend-ə istinadən xəbər verir ki, “Bakı-2015”in proqramına əsasən, yarışların ilk iki günündə yunan-Roma güləşçiləri mübarizə aparır. 80 kq çəki dərəcəsində 1/8 finalda Almaniya güləşçisi Mixail Vaqner ilə qarşılaşan təmsilçimiz Rafiq Hüseynov rəqibini 11:0 hesabı ilə məğlub edib.\nXatırladaq ki, bundan öncə təmsilçilərimiz - 98 kq çəki dərəcəsində Orxan Nuriyev, 59 kq çəki dərəcəsində Elman Muxtariv və 71 kq çəki dərəcəsində Rəsul Çunayev də ilk qarşılaşmalarında qələbə qazanaraq 1/4 finala çıxıblar.\nQeyd edək ki, bundan öncə 98 kq çəki dərəcəsində çıxış edən təmsilçimiz Orxan Nuriyev və 59 kq çəki dərəcəsində çıxış edən Elman Muxtarov da ilk qarşılaşmalarını qələbə ilə başa vurublar.\nXatırladaq ki, Avropa Oyunları çərçivəsində güləş yarışları iyunun 13-dən 18-dək Heydər Əliyev adına İdman Sarayında keçiriləcək.


Kinoklik » Django Unchained\nThe IT Crowd\tThe Best of Youth\nBu gün ya sabah mütləq vaxt elə get kinoteatra, 2012-ci ilin ən zor kinosuna bax. Nə badə internetdən yükləyib baxasan, bu cür şedevrə aşağı keyfiyyətdə baxmaq paxlavanın üstünə tomat yaxıb yemək kimi bir şeydi. Gedəcəksənsə çalış yanında hər səhnəyə yersiz gülən, hər şeyə şərh verən, kinoya baxmaqdan çox danışan bambılı dostunu özünlə aparma, yoxsa C.Y demiş “Şimdi ben ne anladım gösteriden?” tipli vəziyyət yaranmasın. Kino 3 saata yaxındı, amma 1 dəqiqə də az olmamalıdı. Kino qurtarandan sonra qardaşım yarı zarafat yarı ciddi dedi ki, bəlkə növbəti seansa da bilet alaq? Yəni elə bir kinodur ki, seanslar bitənə qədər hər gün təzədən baxa bilərəm. Tanışlardan bəziləri artıq 2-ci, 3-cü dəfə gedib.\nTarantinonu tərifləməyə dəyməz, çünki ağzını açsan Batman şillə vurar ki, “bilirik!”. Aktyorları əla seçib, hətta Jonah Hill də var. Hamısı əla oynayır, amma ən çox “Inglourious Basterds”-də də olduğu kimi Christoph Waltz mükəmməl idi. Bu aktyoru Tarantino hardan dartıb çıxartdı bilmirəm, amma onun rolundakı ciddi yumor, zəhm, müdriklik, özünəməxsusluq və zorluq digərlərini kölgədə qoyur. Leonun rolu isə öz yerində.\nKino zalından çıxandan sonra adam kinonun içindən çıxıb real sönük həyata düşür elə bil, effektsiz, fon musiqisiz.. Musiqilər isə kokteyl kimi eqzotik idi, vestern səhnəsi ilə hip-hop, country, hətta Beethovenin remiksləri, möhtəşəm idi.\nSəhnələr isə hamısı bir növ Instagram-lıq. Yəqin ki, kinonu mən çəksəydim görməmiş kimi hər səhnəsini screenshot edib share edərdim. Baxdınsa darıxmaq söhbəti olmayacaq, elə bil ssenaridə 5 dənə kuliminasiya var, 10 dənə final səhnəsi, bir sözlə çox əyləncəlidi.\nRollar çox cool-du, personajlar, interyer, əsl art-dı. Bir olardı hardasa 10 il qabaq, Django-nu özümə nickname seçərdim. Bu qədər tərifləməyimin məqsədi odur ki, gedib baxasan, yəni xoşbəxtliyin sirrini və həyatının mənasını tapmağı gözləmə, amma sərf etdiyin vaxta peşman olmayacaqsan. Auf Wiedersehen..\nfrankenstein / Cavab yazmaq üçün daxil olun 13 Fevral, 2015 saat 20:58\ncox tessuf ki cinema da baxmaq nesib olmadi, ama en azindan dedikleriniz hissleri kecirmishem , tarantinonun novbeti SHAH eseri :)


Rəhbərlik yüksək nəticə istəmir: “Səbail” sonuncu olmamaq üçün yarışacaq\n“Səbail” Premyer Liqanın 8-ci turunda “Sumqayıt”la oyuna ciddi itkilərlə çıxacaq. Xüsusilə müdafiə xəttində problemlər var.\nFutbolinfo.az xəbər verir ki, Şəhriyar Rəhimov cəzalı olduğundan qarşıdakı oyunu kənardan izləyəcək. Ürfan Abbasovun problemi isə başqadı. Ayağı buraxılan arxa xətt oyunçusunun durumuna matça kimi aydınlıq gəlməlidi – onun oynamaq ehtimalı çox azdı. Adil Nağıyevin zədədən dönməsi məşqçilər heyətini sevindirir. Lakin 2 həftə məşq etməyən bu futbolçunun hansı durumda olması hələ bəlli deyil. Çalışmalara yeni başlayan Adilin keçmiş komandasına qarşı oynayıb-oynamayacağı dəqiqləşməyib.\nMirsahib Abbasov da zədəsini sağaldı. Mövsümün start matçında zədələnən Eriko da Silvanın vəziyyəti isə növbəti həftə aydınlaşacaq. Braziliyalı mərkəz müdafiəçisi bərpa prosesini uğurla keçib, lakin nə vaxt oynayacağına həkimlər qərar verəcək. Onun “Sumqayıt”a qarşı forma geyməyəcəyi dəqiqdi.\n“Səbail”in baş məşqçisi Aftandil Hacıyevin son 3 turda qələbə qazanmamalarından məmnun qalmaması təbiidi. Amma o, ciddi düşüşdən narahat deyil: “Əlimizdə olan heyətə görə davranırıq. Bəzən alınır, bəzən yox. Ehtiyat oyunçular skamyamız geniş deyil. Mövsümöncəsi heyətdən ayrılan futbolçuların yeri görünür. Biz faktiki seleksiyayla məşğul ola bilmədik, əlimizdə olan futbolçularla kifayətləndik. Nəticələrimiz elə də pis deyil. İndi vəziyyət elədi ki, ardıcıl 1-2 qələbə ilə turnir cədvəlində fərqli mövqedə ola bilərsən”.\nHacıyev komandadaxili ab-havadan narahat deyil: “Doğrusu, heyətin geniş olmaması problemdi. Amma maaşlarla bağlı problem yoxdu, hamısını almışıq. Bəzən 1-2 həftə yubanma olur, o da mümkün olan şeydi. Futbolçuları motivasiya etmək üçün səbəb və sözlər tapırıq”.\nAftandil bəydən qış planları barədə də soruşduq: “İndidən nəsə deyə bilmərəm. Rəhbərliklə bu barədə heç nə danışmamışıq. Hər şey ola bilər. Düzdü, hamının müqaviləsi var, lakin heyətdən ayrılmalar mümkündü. Yeni gələcək oyunçularla bağlı heç nə deyə bilməyəcəm. Çünki gedəcək oyunçular öz yerində, biz hətta indiki heyəti də ciddi şəkildə gücləndirməliyik”.\nBaş məşqçi mümkün qədər yaxşı nəticə qazanmaq istədiklərini deyir: “Qarşımıza heç bir hədəf qoyulmayıb, rəhbərlik avrokuboklara vəsiqə tələb etmir. Sonuncu olmamağımız kifayətdi. Klub rəhbərliyi əsasən yerli oyunçulara üstünlük verilməsini, imkan daxilində gəncləri üzə çıxarmağımızı istəyir. Amma biz yenə də mümkün qədər yüksək yer tutmaq istəyirik”.\nXatırladaq ki, 7 tura 10 xal toplayan “Səbail” hazırda 4-cü pillədədi. Oktyabrın 20-də Bayılda qonaq olacaq “Sumqayıt” isə 3 xal geridədi.\ntarix: 17-10-2019 10:30


Ziyad Səmədzadə: Azərbaycandakı xarici şirkətlərdə həmkarlar ittifaqlarını yaratmaq çox çətindir (ƏLAVƏ OLUNUB)\n22 May 2013 10:38 (UTC+04:00)\nAzərbaycan, Bakı, 22 may /Trend, müxbir M.Əliyev/\nAzərbaycanda fəaliyyət göstərən xarici şirkətlərdə həmkarlar ittifaqlarını yaratmaq çox çətindir. Trend-in məlumatına görə, bunu Milli Məclisində UNİCEF-in də dəstəyi ilə "Uşaq hüquqları və biznes prinsipləri" mövzusunda keçirilən dəyirmi masada çıxış edən Azərbaycan parlamentinin İqtisadi siyasət komitəsinin sədri Ziyad Səmədzadə bildirib.\nSəmədzadənin sözlərinə görə, "bu sahədə biz xeyli çətinliklərlə üzləşirik".\nO qeyd edib ki, uşaq hüquqları ilə bağlı bəzi məsələlərin öz həllini tapmasına baxmayaraq, hələ də uşaqların əməyindən qanunsuz istifadə olunur. Səmədzadə vurğulayıb ki, dünyada baş verən qlobal maliyyə böhranından daha çox uşaqlar əziyyət çəkirlər: "Çünki dünyada baş verən böhranın əsas səbəbini ictimai maraqların toqquşması təşkil edir. Sovetlər dönəmində isə ictimai maraqlar ifadəsi daha qabarıq şəkildə mövcud idi. Bütün bu məsələlərin həllində vətəndaş həmrəyliyi əsas amil olmalıdır".\nOnun sözlərinə görə, Azərbaycanda son 10 ildə həyata keçirilən strateji planlaşdırmaların əsas məqsədlərindən birini uşaqların müdafisəi ilə bağlı məsələlər təşkil edir.\nSəmədzadənin sözlərinə görə, bu gün dünyada uşaqlara illik ayrılan vəsaitin həcmi 200 milyard dollardan çoxdur. O bildirib ki, dünyada biznes strukturları uşaqların hüquqlarını pozur və bunun da əsas səbəblərindən biri sağlamlığı təbliğ etmyən reklam çarxlarının mövcudluğudur:\n"Avropada ümumi əhalinin sayında uşaqların payı 12-13 faiz, yaşayış səviyyəsi aşağı olan ölkələrdə isə bu göstərici 45-50 faiz təşkil edir. Hazırda əsas müzakirə mövzusu investsiyanın kasıb ölkələrə necə yönəldilməsidir".\nUNİCEF-in Baş qərargahının korporativ sosial məsuliyyət üzrə mütəxəsisi İda Marqarita Hilestid təqdimatla çıxışı zamanı bildirib ki, marketinq işində məşğul olanlar aqressiv reklamları yayımlamamalıdırlar, çünki uşaqlar çox həssasdırlar, manipulyasiyalara tez məruz qalırlar. O, biznes strukturlarının uşaq hüquqlarının qorunması ilə bağlı öhdəliklər götürməli olduqlarını xüsusi vurğulayıb.\nSiyasət 25 May 11:41\nBiznes və iqtisadiyyat xəbərləri 28 Mart 08:00\n"Banklar kredit borcu olanlara güzəşt etməlidir"\nBiznes və iqtisadiyyat xəbərləri 24 Fevral 2016 17:18\nBiznes və iqtisadiyyat xəbərləri 13 Oktyabr 2015 11:57\nZiyad Səmədzadə "Şərəf" ordeni ilə təltif edildi\nSiyasət 24 İyun 2015 16:48\nAzərbaycanda vergi sisteminin təkmilləşdirilməsi innovativ iqtisadiyyatın yaradılmasına kömək etməlidir\nBiznes və iqtisadiyyat xəbərləri 5 İyun 2015 16:40\nZiyad Səmədzadə: Tikinti zamanı texnoloji intizama riayət edilməlidir\nBiznes və iqtisadiyyat xəbərləri 20 May 2015 20:03\nZiyad Səmədzadə: Azərbaycanın qeyri-neft sektorunun inkişafı planları çərçivəsində Rusiya ilə investisiya sazişlərindən istifadə etməsi vacibdir\nBiznes və iqtisadiyyat xəbərləri 1 Oktyabr 2014 12:10\nZiyad Səmədzadə: Kimlərsə dəb xatirinə Azərbaycan dilini unutdurmağa çalışır\nSiyasət 19 Sentyabr 2014 12:22\nZiyad Səmədzadə: Əmək məhsuldarlığı Azərbaycanın iqtisadi inkişafının əsas indikatoru olmalıdır\nBiznes və iqtisadiyyat xəbərləri 27 İyun 2014 12:03\nZiyad Səmədzadə: Azərbaycan ÜDM-də sığortanın payı bir faizə çatmalıdır\nBiznes və iqtisadiyyat xəbərləri 19 İyun 2014 10:24


Estoniyanın sabiq prezidenti: Torpaqlarını hərbi yolla geri qaytarmaq Azərbaycanın haqqıdır |\n“Bu bir faktdır ki, Azərbaycan torpaqları Ermənistan tərəfindən işğal olunub və qaytarılmalıdır”.\nBunu APA-ya açıqlamasında Estoniyanın sabiq prezidenti Arnold Rüütel bildirib.\nO qeyd edib ki, vasitəçi Minsk Qrupu mümkün qədər sülh yolu ilə məsələni həll etməli və tərəflər danışıqlar vasitəsilə münaqişəni nizamlamalıdırlar: “Amma, əgər Azərbaycan görsə ki, sülh yolu ilə məsələ həll olunmur və başqa çarə qalmır, o zaman hərbi yolla torpaqlarını geri qaytarmağa haqqı çatır”.\nKeçmiş prezident bildirib ki, ermənilər son vaxtlar Dağlıq Qarabağı Avropada “müstəqil dövlət” kimi tanıtmağa cəhdlər edirlər: “Amma bu uğursuz cəhddir. Əvvəla, azərbaycanlıların haqlı təbliğatı sayəsində artıq insanlar həqiqətdən xəbərdardırlar. Digər tərəfdən isə regionda, xüsusilə də digər dövlətin ərazisində ermənilərin ikinci dövlət qurmaq cəhdi heç bir normaya uyğun gəlmir və düzgün deyil”.\nA.Rüütel onu da qeyd edib ki, son zamanlar azərbaycanlıların Estoniyada fəallığı digər Qafqaz xalqlarının, xüsusilə də, erməni icmasını üstələyib: “Məhz bunun sayəsindədir ki, Estoniya siyasətçiləri artıq Cənubi Qafqazdakı münaqişəyə Azərbaycanın ərazi bütövlüyü prizmasından baxırlar və Avropa Birliyində də mövqeləri budur”.


Paşinyan: "Ermənistan Qarabağa 6 milyon dollarlıq maddi yardım edəcək"\nEv Dünya Paşinyan: “Ermənistan Qarabağa 6 milyon dollarlıq maddi yardım edəcək”\nPaşinyan: “Ermənistan Qarabağa 6 milyon dollarlıq maddi yardım edəcək”\nErmənistan Dağlıq Qarabağa 6 milyon dollar həcmində maliyyə yardımı etməyi düşünür. Bu yardım Qarabağda mənzil problemi və hərbçilərin pensiyasına yönəldiləcək. Bu haqda Facebookdakı hesabından Ermənistanın baş nazirir Nikol Paşinyan bəyan edib.\nPaşinyan məbləğin 2.9 miylard dram (6 milyon dollar) olacağını və bu yolla 2023-cü ilə qədər hərbçilərin mənzil probleminin tam ödəniləcəyini bildirib. O həmçinin bununla bağlı avqustun 5-də Xankəndində keçirdiyi mitinqdə xalqa söz verdiyini də əlavə edib.\nPaşinyan həm də 2050-ci ilə qədər 2.5 milyon vətəndaş üçün yarım milyon iş yeri yaradacaqlarını da bildirib. O 2050-ci ilə qədər Ermənistanın sənayesini və ümumi daxili məhsulunu 15 dəfə böyüdəcəkləri vədini də verib.\nƏvvəlki məqalə1937-ci ilin “Şamaxı işi”: totalitarizm öz balalarını necə “uddu”?\nNövbəti məqalədəVəkili: “Cahangir Hacıyeva adi yeməyi, dərmanı belə çatdırmayıblar”\nAzərbaycan 11 milyon dollarlıq gəmi alır


Duanın təsiri nəticəsində hansısa bir hadisə baş verə bilərmi?... - Mənəviyyat - Xəbərlər - Ahlibeyt.az\nDuanın təsiri nəticəsində hansısa bir hadisə baş verə bilərmi?...\nDua müstəqil şəkildə qəbul səbəbi ola bilərmi? Heç bir adi səbəbsiz, sırf duanın təsiri nəticəsində hansısa bir hadisə baş verə bilərmi?\nBu mövzu etiqadi və fəlsəfi məsələlərə aiddir.Quran bu suala müsbət cavab verir. Quranda zahiri vasitələrdən istifadə etməməklə duanın hansısa bir işin səbəbi olmasını göstərən nümunələr verilmişdir. O cümlədən, həzrət Zəkəriyyanın duası səbəb oldu ki, Allah qoca vaxtında ona övlad (Yəhya (ə)) əta etdi. Heç bir adi vasitə olmadan, yalnız duanın təsiri nəticəsində baş vermiş işlər haqda başqa nümunələr də tapmaq olar. Beləliklə, bu məsələ Quran baxımından inkar olunmamışdır.\nMəgər bu məsələ ilahi qanunlarda istisnaya və səbəbiyyət qanununun pozulmasına səbəb olmurmu? Allah belə qərarlaşdırmışdır ki, işlər təbii səbəblər nəticəsində baş versin:\n"Allah istəmir ki, əşya qeyri-təbii yolla vücuda gəlsin.”(Məhəmməd Baqir Məclisi,Biharul ənvar- 2-ci cild, 14-cü bab, səh.90, 14 və 15-ci rəvayət.)\nBu məsələ möcüzə və kəramət kimidir. Necə ki, möcüzə barəsində belə deyilmişdir: "Təbii və adi qanunlara hakim olan bir qanun var”. Duanın qəbul olması da İlahi bir qanun olaraq bütün qanunlara hakimdir. Beləliklə, "Fatir” surəsinin 43-cü ayəsini "Sən Allahın qoyduğu qayda-qanunda heç bir dəyişiklik tapmazsan.” - möcüzənin inkarı üçün dəlil saymaq düzgün deyildir.\nQeyd olunmuş dəlillərə əsasən duanın təsirini inkar etmək üçün yuxarıdakı ayə və hədisi sübut gətirmək olmaz. Beləliklə, qeyri-adi işləri inkar etmək Quran ilə uyğun gəlmir.\nBu məsələ möcüzə və kəramətin ilahi etiqad və dini üsullardan biri olması ilə izah edilir. Maddiyyatçı məktəblərdə belə bir etiqad yoxdur. Bu ilahi məktəblərə, xüsusi ilə də İslama tutulan nöqsanlardan biridir. Bu etiqadda olanları isə səbəbiyyət prinsipini parçalamaqda ittiham edirlər.\nOnlar deyirlər: "Bu məsələni qəbul etmək səbəbiyyət prinsipinə ziddir. Əgər səbəbiyyət prinsipi qəbul olunarsa, gərək bütün şeylər təbii yolla və öz xüsusi şəraiti ilə yaransın. Başqa yolla hansısa bir hadisənin baş verməsi mahaldır. Necə qəbul etmək olar ki, təbii səbəblər olmadan hansısa bir hadisə baş versin? Beləliklə, bu etiqad səbəbiyyət prinsipini inkar edir”.("Rəbbin dərgahında"- Ustad Misbah Yəzdinin dua barəsindəki söhbətlərindən seçmələr.)\n3 Fevral, 2018 13:50 ⁄ Çap\nSəbr kasası daşdıqda ümid qapısı açılar...\nİƏT Xocalı soyqırımı və Qarabağla bağlı qətnamə qəbul etdi\n16 Mart, 2019 18:35\n16 Mart, 2019 18:02\n16 Mart, 2019 15:05\n15 Mart, 2019 17:37\n15 Mart, 2019 16:10\nYeni qeydiyyatdan keçmiş dini icmalara şəhadətnamələr təqdim edilib - Foto\n14 Mart, 2019 11:49\n14 Mart, 2019 11:15\n14 Mart, 2019 10:50


12 mərtəbəli binanın 3-cü mərtəbəsində yerləşən 1 otaqlı tam təmirli mənzil satılır - BizimEmlak.Az\nXırdalan şəhərində köhnə bazarla üzbə-üz olan Kristal Abşeron yaşayış kompleksində sahəsi 39.1 kv.m olan 12 mərtəbəli binanın 3-cü mərtəbəsində yerləşən 1 otaqlı tam təmirli mənzil satılır. Binanın təmirində yüksək kefdiyyətli inşaat materiallarinan istifadə olunub. Bahalı qapı, pəncərələr qoyulub. Mənzildə su, ışıq,qaz mərkəzi istilik sistemi və kabel TV işlək vəziyyətdədir. Binanın geniş həyətli yeraltı avto-dayanacaqılıdır.Binanı 24 saat mühafizə və kamera nəzarəti vardır. Sakinlərin yaşayışı üçün hərbir serait yaradılıb. Mənzilə kreditlədə sahib ola bilərsiz ilkin ödəniş 9500 AZN 19il aya 393 manatla. Mənzilin sənədi KUPÇA-dır. Alqı- satqı zamanı birbaşa öz adınıza keçirə bilərsiz.Mənzilin nəğd qiyməti 45000 AZN-dır.


Yataqları ayırmayın! – Şəbnəm Sadıqova\nÖlkəmizdə hər 5 ailədən təəssüf ki, 4ündə rast gəldiyimiz əsas problemdən biri valideynlərin övladlarının yanında yatmasıdır (ana qızının yanında, ata da oğlunun yanında yatır). Körpəlik dövründə qısa müddət yatmış ola bilərsiniz, lakin, övladlarınız böyüdüyü zaman yoldaşınızla eyni yatağı deyil, uşaqla otağı vəya yatağı paylaşmağınız onlar üçün olduqca yaralayıcı və travmatikdir. Gələcəkdə öz psixoloqlarına danışacaqları vəya travma araşdırılarkən ortaya çıxa biləcək bir mövzudur. Övladlarınızın inkişafına mənfi təsir edəcək məqamlardan çətinin, yaxınlarınızı da bu məlumatdan xəbərdar edin.\nAta-ana rolu, ər-arvad rolunu üstələməməlidir. Hər iki rolun da öz məsuliyyətləri vardır. Yaxşı ər-arvad olarkən, övladlarınız üçün də düzgün nümunə ola bilərsiniz valideyn olaraq.\nPrevious Post Online Terapiya haqqında\nNext Post Terapistiniz ən yaxınınızdadır!


LƏNKƏRAN DÖVLƏT UNİVERSİTETİNDƏ BUNLAR BAŞ VERİR! » Yenixeber.org - Oxu xəbərin olsun\nLƏNKƏRAN DÖVLƏT UNİVERSİTETİNDƏ BUNLAR BAŞ VERİR!-DE-fakto\nYenixeber.org: 25 ildən çoxdur fəaliyyətdə olan Lənkəran Dövlət Universitetinin rəhbərliyində iki il öncə dəyişiklik edildi. Mətbuat yazdı ki, keçmiş rektorun işdən azad olunmasına səbəb universitetdə baş verən neqativ hallar, özəlliklə rüşvət faktorunun olmasıdır.\nElə yanvarın 16-da meşəçilik ixtisasından fizika fənnindən də tələbələrin əksəriyyəti kəsilib. Məlumata görə, tələbələr LDU-nun internet səhifəsində qiymətlərinin olmadığını görüb dekanlığa müraciət etdikdə onlara cavab verilib ki, əksər tələbələr “qeyri-kafi” alıb deyə imtahan nəticələri açıqlanmır, nəticələrin dəyişdirilməsi üçün rəhbərliyin qərarı gözlənir. Sonradan isə tələbələrin imtahan nəticəsi dəyişdirilib. Fotolardan da görünür ki, başqa fənlərdə yalnız bir-iki tələbənin imtahan nəticəsi 51-dirsə, fizika fənnindən 7 tələbənin qiyməti 51-dir, bu isə qiymətin məqsədli şəkildə dəyişdirilməsi ehtimalına əsas verir.\nHamıya məlumdur ki, Memarlıq və İnşaat Universitetində texniki fənnlər, özəlliklə Ali riyaziyyat fənninin tədrisi çox önəmlidir. Bu universitetdə Ali riyaziyyat fənnindən sualların sayı 40 olduğu halda, LDU-da dos. İ.Əsgərov, kafedra müdiri N.Paşayevin tərtib etdiyi sualların sayı 70-dir. Tələbələr də, bəzi valideynlər də bu suaları müqayisə etdikdə bir bölgə universitetində sualların çətinlik dərəcəsinin daha yüksək, sualların daha mürəkkəb olduğunu bildirirlər.\nYeri gəlmişkən, narkotika qəbulu ilə bağlı cənub bölgəsində baş verən biabırçılığın LDU-da da cövlan etməsinə dair redaksiyamıza məlumatlar daxil olub. Təbii ki, biz bu haqda ətraflı araşdırma aparmadan, həmin faktları ictimailəşdirmək fikrindən uzağıq. Güman edirik ki, bu məsələ ilə bağlı universitet rəhbərliyinin, o cümlədən də hüquq-mühafizə orqanlarının araşdırmasına daha çox ehtiyac var...\nOxunub: 7355Tarix: 05-02-2018 12:31


Qafqazın LGBTİQ+ləri və təcrid | Təcrid\nQafqazın LGBTİQ+ləri və təcrid\nFotolar: Sofi Mdivnişvili , Nata Vahabova , Diana Karapetyan\nCənubi Qafqazdakı bir çox LGBTİQ+ gənclər üçün ev sığına biləcəkləri yer deyil.\nValideynləri, ailələri - Ermənistan, Azərbaycan və Gürcüstanın ənənəvi cəmiyyətlərində rahatlıq və təhlükəsizliyi təmin edən münasibətlər halqası - çox vaxt onları dəstəkləmək istəmirlər və ya bacarmırlar.\nBu, onları daha çox təcrid edir, müdafiəsiz qoyur, çoxalmaqda olan nifrət cinayətləri və ayrı-seçkiliyə qarşı mübarizə aparmaq üçün üz tutacaq yerləri, demək olar ki, qalmır. Cənubi Qafqazda LGBTİQ+lərə təhlükə nəqliyyatda adi sataşmadan tutmuş, evdə döyülməyə, iş yerindən qovulmağa və hansısa bəhanə ilə həbslərə qədər bir çox formada özünü göstərir.\nBeynəlxalq hesabatlara görə, Azərbaycan Avropa Şurası ölkələri arasında LGBTİQ+ icması üçün ən pis yer olaraq qiymətləndirilib. Polisin qey və transgenderləri qeyri-qanuni həbs etdiyi, işgəncələrə məruz qoyduğu qeydə alınıb.\nErmənistanda ayrı-seçkilik və nifrət cinayətləri riski insanları cinsi oriyentasiyasını gizlətməyə və sosial həyatdan təcrid olunmağa məcbur edir. Ölkə LGBTİQ+ icmasının haqlarını təmin edən qanunlar və hüquqlar baxımından Azərbaycandan bir qədər yüksəkdədir, lakin ayrı-seçkiliyə qarşı heç bir hüquqi təminat yoxdur. Mediada homofob dil, nifrət nitqi çox yayğındır; LGBTİQ+lərə tez-tez hücumlar baş verir.\nGürcüstan LGBTİQ+lərin qorunmasını təmin edən bəzi qanunlar qəbul etsə də, homofobiya burda da geniş yayılıb. LGBTİQ+lərin təhlükəsizliyini təmin etmək üçün siyasi iradənin olmaması polis zorakılığı, nifrət cinayətləri ilə nəticələnir. Ölkədə ayrı-seçkilik də hakimdir. Xüsusilə, fəallar qeyd edirlər ki, LGBTİQ+lər daim iş yerlərini itirmək təhlükəsi altındadırlar və əksər hallarda dövlət tərəfindən maliyyələşdirilən sığınacaqlara və ya tibbi müalicəyə çıxışları yoxdur.\nMüdafiəsiz qalmaq regionun LGBTİQ+lərinin səslərini eşidilməz edir.\nÖzlərini ifadə etmək üçün çox az məkana sahib Azərbaycan, Ermənistan və Gürcüstan LGBTİQ+ləri əsasən sosial mediada sıxışıb qalıblar.\nBu foto-layihə LGBTİQ+lərin öz həyatları və ümidləri haqqında danışmaq üçün açıq bir platforma rolu oynayır.\nOnların xəyalları hər 3 ölkədə bənzərdir: LGBTİQ+lər də hər kəs kimi ailələri və cəmiyyət tərəfindən qəbul olunmaq, ictimai-sosial hüquqlarından, yaşamaq haqqından istifadə etmək arzusundadırlar.\nMəsələn, ixtisasca tibb bacısı olan Nora bir gün seks işçisi olaraq pul qazanmaq əvəzinə öz sahəsində çalışacağına ümid edir. Ümid adaptasiya əməliyyatı etdirmək və özünü rahat hiss etdiyi bədənə qovuşmaq istəyir. Ani isə ictimaiyyət içində heç kəsdən çəkinmədən sevgilisinin əlini tuta biləcəyi günü xəyal edir.\nGürcüstan LGBTİQ+lərin təhlükəsizliyini təmin etməli olan ayrı-seçkiliyə qarşı qanunlar qəbul edib. Ancaq reallıq çox fərqlidir. Nifrət nitqi tez-tez rast gəlinən hadisədir; indiyədək LGBTİQ+lərin keçirdiyi tədbirlər ultra sağ qruplar və dini təşkilatlar tərəfindən dəfələrlə təhdid edilib. Ombudsmanın 2018-ci il hesabatında qeyd olunur ki, “homofob və transfobik münasibətlər cəmiyyətdə hələ də güclüdür. Buna görə də LGBT+ şəxslər hələ də təzyiqlərdən, ayrı-seçkilikdən əziyyət çəkir və tez-tez zorakılıq qurbanı olurlar”.\n18 yaşındakı Ani digər qızlara marağı olduğunu biləndə 14 yaşında idi. “Kişilərin deyil, qadınların şəkillərini çəkirdim. Bədənin hər hissəsini və ya detallarını bir fırça ilə rəngləmək çox xoşuma gəlirdi. O vaxt başa düşmürdüm, amma sonradan qadınlarla daha yaxın olduğumu dərk etdim. Bu, kim olduğumu və əslində nə istədiyimi düşünməyə məcbur etdi. Onda hər iki cinslə münasibət qurmağa qərar verdim”.\nAni yadına salır ki, öz cinsi oriyentasiyası barədə bir neçə dostuna ürəyini açıb, amma bunu normal qarşılamadıqları üçün dostluqlarına son qoyulub.\n“Bacım bu barədə bilən yeganə şəxsdir və o, bu mövzuda olduqca tolerantdır. Ailədə başqa heç kəsə deyə bilməmişəm - qorxduğum üçün yox, onları məyus etmək istəmədiyim üçün. Ailəmin mənlə bağlı ümidləri var. Düşünmürəm ki, oriyentasiyam onları məyus etsin, amma yenə də çətinlik çəkirəm ailəmə başa salım ki, mən onların təsəvvüründəki obrazdan, yaxud kim olmağımı istədikləri obrazdan tamamilə fərqliyəm”.\n21 yaşlı Lika ilk dəfə 13 yaşında valideynlərinə lezbiyan olduğunu bildirib. Onlar qəzəbləniblər və bu fikri qəbul etməkdən imtina ediblər. “Dostlarımdan uzaqlaşdırdılar, telefonumu əlimdən aldılar və məktəbdə mənə nəzarət etməyə başladılar. Dəhşətli depressiyaya düşdüm. Otağımı tərk etmirdim və bir şey yemirdim. Atam hər dəfə sərxoş olanda məni döyürdü”.\nBir neçə il ərzində o döyülməkdən və fiziki zorakılıqdan tutmuş ekzorsizmə qədər hər şeyə məruz qalıb. “Düşündüyüm yeganə şey ölüm idi... İntihara cəhd etmişdim. Bir neçə dərman atdım, amma bacım bunun fərqinə vardı və məni xəstəxanaya apardılar”.\nLika 18 yaşında kənddəki evlərindən qaçaraq Tbilisiyə gəlib, burada Bərabərlik Hərəkatı QHT fəallarına yardım üçün müraciət edib. Təşkilatın dəstəyi ilə Lika ölkədən çıxıb gedib.\n“Almaniyaya gəlmək kortəbii bir qərar idi. Hər hansı bir ölkə yaxşı ola bilərdi, ancaq ora getməyin daha asan olacağını düşündük. Əsas məqsəd artıq Gürcüstanda yaşamamaq idi. Qalan şeylərin əhəmiyyəti yox idi”.\nBu gün Lika Almaniyada yaşayır, evdən qaçdıqdan sonra orada sığınacaq üçün müraciət edib. Tələbədir və Gürcüstana qayıtmağı planlaşdırmır.\n“Evdə fiziki zorakılığa məruz qalırdım. Bədənimdəki zədələrə görə məktəbə getməyə icazə verilmədi. Valideynlərim qorxurdular. İnsanlara qızılca xəstəliyim olduğunu demişdilər. Məni məcbur edirdilər ki, yemək yeyim. İmtina etsəm, üzümə vururdular və ya yeməyi götürüb yerə atırdılar”.\n“Bəzən düşünürəm ki, kaminq out etməsəydim, hər şeyin öhdəsindən indiki qədər yaxşı gələ bilməzdim və daha zəif olardım. Bu gün əlimdəki ən dəyərli şey azadlığımdır. Mənə lazım olan hər şey budur”.\n17 yaşlı Mariam üç il əvvəl ilk dəfə bir qıza aşiq olub. Təxminən bir il sonra yenidən həmin qızla rastlaşıblar və o vaxtdan bəri münasibətdədirlər. Mariam bunu anasınına bildirməyə çalışıb, ancaq anası qadınlara olan həvəsinin ötüb-keçəcəyini iddia edərək onu ciddi qəbul etməyib. Ondan sonra Mariam bu söhbəti anası ilə açmayıb və başqalarına da açıqlamaqdan çəkinib. “Hər gün insanların bu soyuq, təhqiredici baxışlarını hiss edirəm. Bu, mənim üslubum və zövqümlə də əlaqəli ola bilər. Oriyentasiyama görə ölkəmdə təhlükə içərisində olduğuma öyrəşmişəm. Ona görə heç vaxt hisslərimi açıq şəkildə bildirmirəm. Küçədə heç vaxt sevgilimi öpməyə çalışmamışam. Bunu özümə icazə verə bilmirəm”.\n“Əvvəllər qızlarla münasibət qurmağa başlayanda yalnız onları bəyəndiyimi başa düşə bilmirdim. Bu, o vaxtlar sadəcə sarsıdıcı görünürdü. Mən 14 yaşında idim”.\n“Münasibətimiz hamıda necədirsə, bizdə də elədir. Dalaşmışıq, küsmüşük, mübahisə etmişik, ayrılmışıq, barışmışıq. Bu gün də bir yerdəyik”.\n“Başqalarının fikirlərini nəzərə almağa və heç kimi təhrik etməməyə çalışsam da, özümü olduğum kimi sevməyi və qəbul etməyi bacarıram. Sizə verə biləcəyim bütün tövsiyəm budur”.\n“Keçən il anamla söhbət etdim, qızları bəyəndiyimi izah etdim. Bütün gürcü anaları kimi, o da bu yaşda hər şeyin qəliz olduğunu dedi. Dedi ki, böyüdükcə hisslərim və düşüncələrim yox olacaq. Dəyişməyəcəyimi başa düşəndə həqiqətən, dəli olmuşdu”.\n“Bir ildən çoxdur ki, çox sevdiyim, güvəndiyim və hörmət etdiyim bir qızla ciddi münasibətdəyəm”.\n21 yaşlı Salome qızlardan xoşu gəldiyini başa düşəndə 11 yaşında olub. Onun cinsi oriyentasiyası illərlə ailəsi, dostları və hətta yad şəxslər ilə qarşıdurmalara səbəb olub. Bir dəfə, evlərini tərk etməyə çalışıb, lakin ailəsi onun dalınca düşüb və evə qayıtmaq üçün yola gətirib.\n“Mənə daha yaxşı münasibət göstərəcəklərini vəd etdilər. Qayıtdıqdan sonra məni kilsəyə apardılar. Özümü itirirdim, bədənimə zərər verirdim, davamlı olaraq yuxusuz qalır və narahat olurdum. Heç kimlə danışa bilmirdim”.\n“Annanın mənə yaxınlaşmağı qadağan olundu və onu evə kilidlədilər. O günlərdə başımıza gələnləri dilə gətirmək mənim üçün çox çətindir. Bununla belə, bayırda və heç kimin görə bilməyəcəyi yerlərdə görüşürdük. Bu günədək belə yaşayırıq. Həmişə gizlənirik”.\n“Mən heç vaxt ailə üzvlərimlə, o cümlədən anamla cinsi oriyentasiyam barədə açıq danışmamışam. Əminəm ki, hər şeyi bilirdilər, amma bunu məndən eşitməmək və bunun normal olduğuna inanmamaq onlara rahat idi. Buna görə də səssiz qalmağı üstün tutdular”.\n“İnsanların baxışları çox usandırıcıdır, məsələn, ictimai yerdə ikimiz bir qulaqlıqla musiqi dinləyərkən qəribə baxırlar. Küçədə gedərkən çox dəhşətli atmacalar eşitmişəm. İnsanlar mənim haqqımda danışanda xüsusilə ucadan səslənirlər ki, “indi bu qızdır, yoxsa oğlan?”\n30 yaşlı Nino qadınları bəyəndiyini yetkin yaşlarında anlayıb. Deyir ki, o vaxt hisslərini başa düşmək üçün heç bir məlumatı, hətta lüğət ehtiyatı da yox idi.\n20 yaşında olanda Nino artıq evli idi. “Evlənəndə çox gənc idim. Həmin vaxt bir qızla tanış olmuşdum. Məni sevdiyini deyə bilərdim və özüm də eyni cür hiss edirdim. Bu əlaqəni sınamaq qərarına gəldim. Həyatımın ən xüsusi dövrlərindən biri oldu. İlk dəfə orqazm keçirdim. Problemin nə olduğunu başa düşdüm. O vaxt 20 yaşım var idi”.\nNino anasına ürəyini açıb, lakin anası qəbul edə bilməyib, buna görə indi bunları heç müzakirə etmirlər. Ninonun iki uşağı var və homofobiyanın onlara təsir edə biləcəyindən narahatdır. “Mən həmişə qadınları sevdiyim üçün və partnyorum qadın olduğu üçün uşaqlara təsir edəcəyi qorxusu ilə özümü gərgin hiss edirəm. Bu böyük məsuliyyəti hiss edirəm. Lezbiyan olduğumu açıqlamamağımın yeganə səbəbi budur”.\n“Bəzən oğlanlarla münasibət qururdum və əvvəllər xoşuma gəlirdi, amma heç vaxt onlarla orqazm yaşamamışdım. Özümü günahlandırırdım və problemin məndə olduğunu düşünürdüm. Bu utancverici idi, amma bir söz deyə bilmirdim”.\n“LGBT icması haqqında heç bir şey bilmirdim və onlardan heç birini tanımırdım. Buna görə də heç kimdən məsləhət istəyə bilmirdim. Danışa da bilmirdim. Qadınlara qarşı hansı hisslərimin və maraqlarımın olduğunu müəyyən edə bilmirdim”.\n“Kiməsə ürəyini açmaq çox təbii bir şeydir. Oriyentasiyama görə heç bir problem yaşamadığım bir mühitdə doğulduğım üçün xoşbəxtəm. Buna görə heç vaxt dostlarımı itirməmişəm”.\n“Nikahımdan iki övladım var. Əvvəllər homofob hərəkətləri ciddiyə almırdım və qorxmurdum. Ancaq indi uşaqlarım üçün qorxuram”.\n“Ümumiyyətlə, mən hər şeyi terminlərlə açıqlamağı və ad qoymağı xoşlamıram. Qadınları sevən bir qadın olduğumu söyləməyi üstün tuturam. Yalnız bu cür - heç bir termin və ad olmadan”.\nAzərbaycanda cəmiyyətin əksəriyyəti köhnə ənənələrə söykənir. Kəskin şəkildə kişi və qadın rollarını ayırmış bir patriarxal cəmiyyət olaraq, yazılmamış qaydalara uyğun gəlməyən hər hansı mövqeyi rədd edir. Nəticədə, LGBTİQ+ icması gizlənməyə və sərt reaksiyalara məruz qalmağa məcbur olurlar, çünki ailələri - xüsusən də kənd yerlərində - onların cinsəlliyi ilə barışmır və buna qarşı çıxırlar. Kamunq out [gender kimliyinin ailəyə və ətrafa açılma prosesi] çox vaxt zorakılık, istismar və imtina ilə nəticələnir. Bu isə bir çox insanı ikili həyat yaşamağa, bəzilərini öz kimliklərindən dərin utanc hissi keçirməyə, intihara, istismara məcbur edir.\n21 yaşlı Ümid transgenderdir. O, çox ənənəvi və mühafizəkar bir ailədə cəmiyyətin inşa etdiyi qadınlıq norması ilə böyüdülüb. Uşaqlıqdan Ümid özünü dünyaya gəldiyi bədəndə narahat hiss edib və cəmiyyətin müəyyənləşdirdiyi “qız roluna” uyğun yaşamaqda çətinlik çəkib.\nTəcrübələrini ailəsi ilə bölüşə bilməyən Ümid rahatlığını Bakıda yerləşən Salaam Cinema incəsənət məkanında tapır. Bu köhnə binanın divarları arasında incəsənət sevən, açıq fikirli və yaradıcı insanların əhatəsində Ümid özünü evdə hiss edir.\n“Həmişə özümü öz bədənimə yad hiss etmişəm. İllər keçdikcə içimdəki bu hiss daha da böyüdü və artıq davam edə bilməyəcəyim nöqtəyə qədər çatdı. Ona görə qərar verdim ki, bədənimi istədiyim şəklə adaptasiya edim”.\nÜmid deyir ki, hər günü mübarizə içində keçir. “Görünüşüm, saç düzümüm, bədən formam ilə bağlı hər gün çox suallarla qarşılaşmalı oluram. Bu problemlər tamamilə kişi bədəninə adaptasiya olanadək davam edəcək və ancaq o zaman bədənim və ruhum bir-biriylə barışacaq”.\nÜmid inanır ki, o, bir gün Azərbaycanda LGBTİQ+ icması üçün ümid mənbəyinə çevriləcək. “Məni öz adımla çağır - Ümid. Mənim kimi insanların ümidə ehtiyacı var”. Ümid özünü kişilərin mühitində daha rahat hiss edir. “Çox istərdim ki, yaxınlarımın portretlərini çəkə bilim. Bizi xüsusi edən fərqləri vurğulamaq üçün. Fərqli olmaq gözəldir”.\n32 yaşlı Nigar lezbiyan olduğunu açıqlayır. O, 9-cu sinifdə ikən homoseksual olduğunu başa düşüb. Bir tanışlıq saytında tanış olduğu 7 illik sevgilisi ilə bu yaxınlarda ayrılıb.\nAzərbaycanın LGBTİQ+ icmasından bir çoxları kimi, Nigar da bir gün mühacirət etməyə ümid edir.\n“Ən böyük çətinliyim insanlarla münasibət qurmaqdır. Hər zaman səhv başa düşülməkdən və ya məni ələ salıb gülməklərindən qorxuram”.\n“Ailəmlə münasibətlərim yaxşıdır, amma onlara ürəyimi aça bilmərəm. Cinsi oriyentasiyam ilə bağlı onlara heç nə məlum deyil. Azərbaycandan köçmək istəyirəm. Avropada insanlar sərbəst yaşaya bilirlər. Heç kim Avropada cinsi oriyentasiyasına görə heç kimə gülmür və ya ayrı-seçkilik etmir. Halbuki burada bunu reallaşdırmaq üçün illər lazımdır. İnsanların təfəkkürü dəyişməlidir, ancaq bu, zaman tələb edir”.\nNigar evlərinin hər yerini bitkilərlə bəzəyib. O istəyir ki, ev bitkiləri satışı həyata keçirən bir dükana sahib olsun. Nigar ixtisasca film montajçısı olsa da, hazırda qida çatdırılması firmasında kuryer işləyir. Velosiped sürmək onun ən böyük əyləncəsidir.\n21 yaşlı Aidə özünü lezbiyan olaraq təqdim edir. İlk dəfə sinif yoldaşlarından birindən xoşu gəldiyini hiss edəndə 12 yaşında olub - həmin vaxt qorxu və qarışıq hisslər içində olduğunu xatırlayır. Özü ilə bağlı günahkarlıq hissi keçirməsini ənənəvi bir Azərbaycan ailəsində tərbiyə edilməsi ilə əlaqələndirir.\nAidə universitetdə oxuyarkən öz hisslərinin üzərində düşünməyə başlayıb. O, LGBTİQ+ə dair məsələləri araşdırmaq üçün çox vaxt sərf edib və 2019-cu ildə Bakıdakı Y-peer təşkilatına qoşulub, oranın aktiv üzvünə çevrilib. Təşkilat cinsi, reproduktiv sağlamlıq və gənclərin hüquqları mövzularına diqqət yetirir.\n“Mən artıq məni incidən hər şeylə mübarizə aparır və təslim olmuram, qorxmuram. Bilirəm ki, hələ də evdən çıxarıla bilərəm, lakin evdə iqtisadi azadlığım olduğu üçün, yəni özüm işləyib, ailəmdən heç bir məbləğ almadığım üçün qorxmuram, mənim qorxum sadəcə anamla olan emosional bağımı itirməkdən ibarətdir, çünki homofob olsa da, onu sevirəm”.\nAidə həm də həvəskar aktrisadır; o, tez-tez cinsi istismar, ayrı-seçkilik və LGBTIQ+lər haqqında tamaşalarda çıxış edir. Gəlir əldə etmək üçünsə supermarketlərdən birində işləyir.\nLGBTİQ+ icması Ermənistanda müstəsna dərəcədə damğalanma ilə üzləşir. Ayrı-seçkilik və zorakılıq təhdidləri insanları sosial həyatdan təcrid olunmuş vəziyyətdə qalmağa məcbur edir.\nReallıq budur ki, bir çox LGBTİQ+lər xoşbəxtlik əldə etmək haqqı uğrunda hər gün mübarizə aparır. Səssizliyini pozan və açıq şəkildə həyatlarını davam etdirənlər cəmiyyətə insan olduqlarını qəbul etdirmək üçün hər gün üzləşdikləri problemlər barədə açıq danışmaqla əsl cəsarət nümayiş etdirirlər.\n20 yaşlı Nora bigenderdir. 18 yaşındaykən məişət zorakılığı və sözlü təhqir səbəbilə evdən ayrılmaq məcburiyyətində qalıb. Tibb bacısı olmaq xəyalları ilə tibb məktəbinə gedib, ancaq LGBTİQ+ icmasına qarşı ayrı-seçkilik bunu qeyri-mümkün edib.\nEvdən ayrıldıqdan dərhal sonra Nora ofisiant işləməyə başlayıb, amma işverənin dediyinə görə, “müştərilər homoseksual ofisiant istəmirlər” deyə, qısa müddətdə işdən qovulub. Sonda seks işçiliyinə başlayıb. O, partnyoru Feliks və onu olduğu kimi qəbul edən bir qrup dostunun yanında xoşbəxtlik tapıb.\n“Ümid edirəm ki, bir gün elə mərhəmətli cəmiyyətdə yaşayacağam ki, orada kimsə qəbul edilmiş normadan fərqli olsa da, ona empatiya ilə yanaşılacaq”.\n“Mən çox qorxaq uşaq olmuşam, çox danışmaqdan, ucadan danışmaqdan, hisslərim və ehtiyaclarım barədə danışmaqdan, ailədə və kənarda özümü müdafiə etməkdən qorxmuşam. Ancaq azadlıq xəyalım hər qorxudan daha güclü idi. Biz hamımız azadlıq arzusu ilə doğulmuşuq”.\n“Seks işi pul qazanmağın ən yaxşı yolu deyil. Daha yaxşı bir iş tapmaq şansım olsaydı, seks işini seçməzdim. Bir tibb bacısı kimi peşəmi bəyənirəm, amma cəmiyyətimizdə çox böyük bir paradoks var: insanlar seks işçilərini mühakimə edirlər, lakin pul qazanmaq üçün başqa imkan vermirlər. Biz yalnız əlimizdən gələnin ən yaxşısı ilə həyatda qalmağa çalışırıq”.\n35 yaşlı Mo kuir aseksualdır və iki il əvvəl valideynlərinin evini tərk edib. Gənclərin, xüsusən qadın kimi kodlanan insanların valideynləri ilə birlikdə yaşamaları gözlənilən ənənəvi bir cəmiyyətdə evdən ayrılmaq çox cəsarətli addımdır.\nMo heç vaxt gender kimliyini valideynlərinə açıqlamayıb, ancaq sosial platformalarda eynicinsli münasibətlər və kuir təcrübələri haqqında açıq danışır. Monun qardaşı və valideynləri onun çeşidli kimlikləri haqqında söhbətlərdən qaçırlar, baxmayaraq ki, Mo onların suallarına açıq cavab verməyə hazırdır.\n“Etiraz olaraq uzun saçlarımı kəsdiyim zaman valideynlərim evdən ayrılmağıma icazə verdilər. Ənənəvi gözləntilərdən azad olandan sonra xoşbəxtliyimi yenidən əldə etdim”.\nMonun ailəsi onun lezbiyan olduğunu sadəcə ehtimal edir. Mo bildirir ki, onlarla adi söhbət etmək çox çətindir; ailəsinin öyrənməyə açıq olmamağı onun üçün ağrılıdır.\n“Onlar üçün digər insanların fikirləri daha əhəmiyyətlidir, nəinki mənim rifahım. Hisslərimi ailəmlə bölüşmək baxımından heç vaxt özümü təhlükəsizlikdə hiss etməmişəm”.\n“Anam heç vaxt mənə baş çəkmir. Vaxt ötdükcə daha nadir hallarda zəngləşirik. İndi ora gedəndə paltarlarımı yuyuram və tezbazar çıxıram. Bir dəfə o, məndən xahiş etmişdi ki, evə qonaq gələcək, şort əvəzinə uzun bir şey geyinim ki, ayaq tüklərim görünməsin. Bəlkə, bu hadisənin də təsiri olub”.\n29 yaşlı Elvira Vanadzorda yaşayır və özünü heç bir oriyentasiyaya aid etmir. “Müxtəlif dövrlərdə hetero, biseksual, panseksual və kuir olmuşam, amma indi oriyentasiyamı ifadə etmək istəmirəm”.\nErmənistanda ənənəvi cinsiyyət rollarından kənarda yaşamaq çətindir - xüsusilə paytaxtdan uzaq bölgələrdə ayrı-seçkilik, zorakılıq, stereotiplər mühiti hakimdir. Bununla belə, Elviranın bəxti gətirib ki, onun çox yaxın olduğu ailəsi var.\n“Biz daş çatları arasından böyüməyə çalışan güllər kimiyik. Özünüzü ifadə etməyə və eşitdirməyə, müzakirə etməyə və araşdırmağa yer yoxdur. Bəzən özümü Robinzon Kruzo kimi hiss edirəm: ətrafda həyat var, amma sizin üçün vacib olanları ifadə edə bilmirsiniz, yaxud qorxursunuz”.\n“Bəzən bu mübarizə ilham mənbəyi olur, bəzən də məyusluq gətirir. Sadəcə hiss edirəm ki, indi özümə daha çox güvənirəm və yükümü başqası ilə bölüşəndə bir anlıq da olsa, məmnun qalıram”.\n23 yaşlı Marqo agenderdir. O, drag-queen [adətən əyləncə məqsədi ilə qadın paltarı geyinən şəxs] olaraq gündəlik həyatını istədiyi kimi yaşaya bilmir.\nMarqo kimliyinin çox vacib bir tərəfini qohumlarından gizlətməklə qapalı həyat tərzi yaşayır. Hansısa tanışı onu olduğu kimi görsə, Marqonu alçalda bilər. Anası və qardaşı Marqonun kişilərə hisslər bəslədiyini bilirlər, ancaq gender kimliyi barədə məlumatsızdırlar və onu dəstəkləmirlər.\n“Ailəm məndən imtina edəcək və varlığımı inkar edəcək. Məni hamıdan əvvəl qəbul etməli və dəstəkləməli olan insanlarla - qohumlarımla aramızdakı sonsuz məsafəni qəbul etmək çox ağrılıdır”.\n“Hamımız həyatda təkik. Bir-birimiz üçün edə biləcəyimiz yeganə şey yardım və dəstək göstərmək, təklik hissini azaltmaqdır”.\n“Arzum ailəmin anlayışını qazanmaqdır. Axı ailənin əsl mənası şərtsiz sevgi və dəstək mənbəyi olmasındadır”.\nMarqo yalnız dostlarının yanında həqiqətən özü ola bilir.\n24 yaşlı Mxonun razılığı olmadan iki dəfə ailəsinə cinsi həyatıyla bağlı xəbər veriblər. İlk dəfə 16 yaşında olub. Qardaşı sosial mediadakı yazılarını oxuyub, onu döyüb və bayıra çıxmağı qadağan edib. İkinci dəfə isə 23 yaşında ikən bacısı onun cinsi həyatı barədə müzakirə apardığını eşidib və ailənin digər üzvlərinə deyib. Ailəsi hələ də onun qey olduğunu inkar edir; iddia edirlər ki, bu həqiqət deyil və ya dostlarının təsiri altındadır.\n“Evdə çox gərginlik var. Orada olmamaq daha yaxşıdır. Evdə olanda isə otağımdan çıxmıram. Öz evimdə özümü təhlükədə hiss edirəm, çünki atam həmişə dalaşmaq üçün bir səbəb tapır. Mənə bir qədər qayğı göstərən və dəstəkləyən şəxslər anam və nənəmdir ki, onlar da bu mövzuda susurlar; o ikisindən başqa ailənin sənin üçün əhəmiyyətsiz olduğunu qəbul etmək çətindir”.\nMxo ofisiant işləyir; deyir ki, işdə hamı mehribandır və ona dəstək göstərir. Bu, həmişə belə olmayıb: cinsi oriyentasiyasına görə əvvəllər işlədiyi yerlərdə dəfələrlə gözümçıxdıya salınıb və ya işdən çıxarılıb.\n“Mən gizlənmək məcburiyyətində qalmadığım bir yerdə işləməkdən məmnunam. Yalan, mühakimə və saxtakarlıq olmadan yaşamaq daha asandır. Oriyentasiya yalnız sevgi ilə əlaqədardır, gizlətməyə heç bir səbəbim yoxdur”.\n23 yaşlı Luna lezbiyandır. Anası və digər qohumları ilə illərlə davam edən gərgin münasibətlərdən sonra - 17 yaşındaykən ailəsi onu evdən qovub. Bir nöqtədə anası onu psixoloqa müraciət etməyə məcbur edib.\nHəkim ailəsinə deyib ki, Luna “müalicə olunmalıdır” və psixoloq onu “müalicə etməyə” çalışdığı üçün iki ay ərzində psixoloji təzyiqə məruz qalıb. Nəhayət, psixoloq onunla işləməkdən imtina edib.\nLuna və anası 6 ildir danışmırdılar, amma qardaşının səyləri sayəsində bu yaxınlarda aralarında yenidən əlaqə yaranıb.\n“Mən tənha və nifrət dolu hiss edirdim. Öz anam tərəfindən tərk edildiyimi başa düşmək dözülməz ağrı gətirirdi. Bağışlamalı, sevməli və qəbul etməliyik, çünki oriyentasiyamızı seçmədiyimiz kimi, ailəmizi də seçmirik və bir ailə də uşağını seçmir”\n“İndi anamın məni anladığını və ya qəbul etdiyini deyə bilmərəm. Mübahisələrin qarşısını almaq üçün sadəcə bu mövzuya məhəl qoymuruq. Hazırda partnyorumla və pişiyimizlə yaşayıram. Mən olduğum şəkildə özümlə harmoniya içindəyəm”.\ntarix baxış 20 April, 2020 10003


Qərb bölgəsinin ən böyük mal bazarından reportaj\n14:46 26 Oktyabr 2020\nQiymətlər ucuz, alıcı yox, səbəblər isə fərqli\n19:30 12.08.2019 (Yenilənib 19:37 12.08.2019) Qısa URL\nTovuz bazarında həm iri, həm də xırdabuynuzlu heyvanların alış satışı həyata keçirilir. Bir ərazidə yerləşsə də, xırdabuynuzlu heyvan bazarında alver daha qızğın gedir\nBAKI, 12 avqust — Sputnik. Buranın ən qızğın alveri qaranlıqkən gedir. Hava işıqlaşana isə yalnız bəslədiyi heyvanı daha baha satmaq istəyən satıcılar və alverçilər qalır. Saat 11-ə isə demək olar bazar tamamilə boşalır. Söhbət bölgənin ən böyük heyvan alış verişinin həyata keçirildiyi Tovuz mal bazarından gedir. Sputnik Azərbaycan-ın bölgə müxbiri bazarda vəziyyət, qiymətlərin alıcıları və satıcıları qane edib etməməsini yerində araşdırıb. Qeyd edək ki, reportaj Qurban bayramından əvvələ təsadüf edir.\nTovuz bazarında həm iri, həm də xırdabuynuzlu heyvanların alış satışı həyata keçirilir. Bir ərazidə yerləşsə də, xırdabuynuzlu heyvan bazarında alver daha qızğın gedir. Satıcılar ümumi alıcılıq qabliyyətindən narazı olsalar da, alverin olmadığını da demirlər.\nTovuzda mal bazarı\nXırda buynuzlu heyvanların satış bazarında canlanma fermerlərin quzuları kütləvi şəkildə bazara gətirməsilə bağlıdır. İldə bir dəfə baş verən bu prosesdə 1 illik əziyyətin xeyrini də fermerlər məhz bu zaman görürlər. Quzuların kütləvi satışını fermer Sabir Əliyev belə izah edir:\n"Arpa çox bahadı, ot çox bahadı, saxlamaq da çətindi. Bu il yaz da quraq gəldi, istilər tez başladı. Quzular bu istiyə dözmür, ciyərı bişir. Ona görə qoyunları yaylağa göndərib quzuları bazara çıxarırıq. Biz də heyvandarlığın xeyrini ildə 1 dəfə bu zaman görürürük".\nS. Əliyev bazara gətirdiyi 130 quzudan artıq 30-unu satdığını söyləyib. Ən ucuz satdığı quzunun 130, bahasını isə 160 manata vediyini deyib.\nQazaxdan gələn fermer Rafiq Əliyev isə alıcılıq qabliyyətinin ildən-ilə azalmasından danışıb:\n"Alver normaldı, elə qiymətlər kimi, nə yaxşı demək olar nə də pis. Ceyrançöldə saxladığımız sürünün quzularıdı, gətirmişik bazara. Bunları daha da böyüdüb satmaq olar, lakin alıcılıq qabliyyəti aşağı olduğundan alıcılar daha iri heyvana pul verə bilmirlər. Ona görə ən yaxşısı 15-16 kilo olan vaxtlarıdı"-deyə bazar haqda məlumat verib.\nBazarda alıcı az gözə dəysədə Şəmkirdən gələn satıcı Samir Nuriyev xırdabuynuzlu heyvan bazarında alverdən şikayətlənməyib:\n"Qiymətlər normaldı, satana da alana da. Bazar başlayandan 15 baş quzu satmışam. Əsasən 180-190, bahasını 220 manata vermişəm. Allah bərəkət versin, yaxşdı, dolanma var".\nS.Nuriyev diri halda quzunu təxminən 10,5, 11 manata, qəssabların isə onu kəsərək 11,5- 12 manata satdıqlarnı bildirib.\nHeyvan bazarının irubuynuzlu heyvanlar hissəsində isə vəziyyət fərqlidir. Burada heyvanlarını satmağa gətirən fermerlər qiymətlərin aşağı və alverin olmamasından narazıdırlar. Onlar südlük malın satışının demək olar dayandığını bildirirlər. Bunu isə alıcı və satıcılar müxtəlif səbəblərdən izah edirlər.\nBərdədən satmağa inək gətirən Elşən Abbasov bu halı yayın qızmar çağında alıcıların risk etmək istəməməsilə əlaqələndirib:\n"Bazar çox zəifdi. Alıcı demək olar ki yoxdu. İki baş inək gətirmişəm, sata bilməmişəm. Belə fikirləşirəm ki, istilərlə bağlıdı. İribuynuzlu malların içərisində qızdırma çoxdu, ona görə də camaat risq edib ala bilmir, qorxur. Qışdan bura südlük malın qiymətində 200-300 manat eniş var"-deyə fikrini izah edib.\nQazaxdan satmağa inək gətirən Rafiq Qocayev isə heyvanlarını satsada qiymətin qane etmədiyini deyib:\n"İnək satmağa gəlmişdim. Satdım, amma qane eləmir.Yemə ota baxanda çox ucuzdu. Əvvəl 3 manata aldığımız kəpəyin torbası indi 5 manatdan bahadır. Taxıl 40-50 qəpikdi, qışda otun bağlaması 4 manata qalxır, ona görə mal saxlamaq çox çətinləşib"\nFermer Hikmət Səmədov isə alıcılığın zəifliyini təsarrüfatçıların əkin-biçin, ot tədarükü işlərnə başlarının qarışdığını, nəticədə bazara gələnlərin az olmasilə izah edib.\nMüsahiblərin dediklərinə əsasən bazardakı qiymətləri müqayisə etdikdə diri halda satılan irubuynuzlu heyvanın ətinin 7-8 manat, xırdabuynuzluda isə elə ət bazarındaki kimi 9-11 manat arası dəyişdiyi görünür. Satıcılar isə qiymətlərin hələ sentyabra qədər belə qalacağını düşünür.


Yaşlanmağın qarşısını alan möcüzəli meyvə » wWw.Qadinlar.Biz ~ Qadınlar Bir Incidir! Populyar Qadın Saytı\nYaşlanmağın qarşısını alan möcüzəli meyvə\nTarix: 23-10-2014, 05:00\nŞərhlər: Baxılıb: 1904\nSəs ver: Çoxumuz avokado meyvəsindən elə də çox istifadə etmirik. Azərbaycanda bu meyvəni mütəmadi olaraq alıb yeyən insanların sayı yəqin ki, çox azdır.\nHalbuki bu meyvənin orqanizmə nə qədər faydalı olduğunu bilsək, onda avokadoya qarşı bu qədər laqeyd yanaşmarıq.\nBu meyvənin ləzzətli olması üçün yetişməsini gözləmək lazımdır. Dərhal yemək üçün alırsınızsa, yumşaq olanını seçməlisiniz. Seçərkən eyni zamanda dərisinin parlaq və sürüşkən olmasına diqqət edin. Əgər avokadonu bir neçə gün sonra yeməyi düşünürsünüzsə, tam yetişməmiş olanını alın və qəzet kağızına bükərək 2-3 gün otaq temperaturunda saxlayın. Avokado soyuq havanı xoşlamır, buna görə də onu soyuducuya qoymaq olmaz.\nAvokado qəbizliyə qarşı təsirli vasitədir. Bu meyvə immun sistemini gücləndiməyə qadirdir.\nBədən toxumalarının və dərinin yenilənməsinə köməkçi olur, yaraların sağalmasına kömək edir.\nAntioksidantdır, tərkibindəki doymamış yağ turşuları qanda xolesterinin yüksəlməsini önlədiyi üçün ürək və damar xəstəlikləri üçün təbii dərman hesab olunur.\nAvokado bədəndə toksik maddələri təsirsiz hala gətirir. Yaşlılığa yol açan zərərli maddələri yox edərək yaşlanma prosesini yavaşladır və xəstəliklərin qarşısını alır.\nTərkibində bol miqdarda zülal, mineral və vitaminlər olduğu üçün uşaqlar və hamilə qadınlar üçün çox faydalı qidadır.\nTərkibindəki A vitamini sayəsində hüceyrələrin yenilənməsini sürətləndirir.\nTürkiyənin ən məşhur həkimləri dəmir çatışmazlığı, halsızlıq və yorğunluğa qarşı həftədə 3-4 dəfə avokado yeməyi məsləhət görür.\nİbrahim Saraçoğlu bu meyvənin qabığının soyulub, çəyirdəyinin çxarıdıqdan sonra çəngəllə əzib, üzərinə limon sıxaraq yeməyi məsləhət görür.\nMeyvə olsa da, əsasən tərəvəz kimi istifadə edilən avokadonu bəzi yeməklərə və salatlara əlavə etmək mümkündür. Qayğanağa, şorbalara, souslara əlavə etdikdə ləzzət verir. 100 qramında 180 kalori olduğu üçün hər gün yemək məsləhət deyil.\nQan azlığından əziyyət çəkən xəstələr həftədə iki dəfə yeməlidirlər.\nAvokadonun yarpağı da çox faydalıdır. Onun qurudulmuş yarpağından hazırlanan çay böyrək daşlarından əziyyət çəkənlərin ağrılarını azaldır. Daşların əriməsinə və bədəndən atılmasına kömək edir.\nBöyrək daşlarından əziyyət çəkənlər 1 stəkan isti suya 1 çay qaşığı avakado yarpağı tökərək dəmləməli və gündə 1 dəfə bu çayı içməlidirlər. NoName\nloading... Kivi möcüzəsi\nBu meyvə xərçəngə yaxalanmaq riskini azaldır\nAvokado yağı hüceyrəni yeniləməyə təsirlidir\nQan xərçənginə qarşı gündə 1 avokado


IDMAN: Bu il Azərbaycan bir sıra mühüm beynəlxalq idman yarışlarına və tədbirlərinə ev sahibliyi edəcək\nTarix: 04.01.2019 | Saat: 19:49:00 | E-mail | Çapa göndər\n2018-ci il ölkəmiz üçün idman sahəsində çox uğurlu il olub. Ötən il olduğu kimi, 2019-cu ildə də Azərbaycanda bir sıra mühüm idman tədbirlərinin keçirilməsi nəzərdə tutulur.\nAzərbaycan dünyada idman ölkəsi kimi tanınır. Ötən il respublikamızda Formula 1 Azərbaycan Qran-Prisi, velosiped idmanının BMX növü və cüdo üzrə dünya çempionatları, gimnastika növləri üzrə dünya kubokları, Avropa çempionatı, Beynəlxalq Gimnastika Federasiyasının 82-ci Konqresi, Dünya Antidopinq Agentliyinin Təsisçilər Şurası və İcraiyyə Komitəsinin iclası, Xüsusi Olimpiya Hərəkatı Gənc Liderlərin XX Qlobal Forumu çərçivəsində müxtəlif idman növləri üzrə yarışlar və digər mühüm beynəlxalq turnirlər və tədbirlər yüksək səviyyədə təşkil olunub, şəhərimizə gələn idmansevərlər ölkəmizdən xoş təəssüratlarla ayrılıblar. Azərbaycanın mötəbər idman yarışlarına uğurla ev sahibliyi etməsi, idmançılarımızın beynəlxalq turnirlərdə qazandığı parlaq qələbələr respublikamızın idman ölkəsi olduğunu bir daha təsdiqləyib.\nBu il də Azərbaycan idman ölkəsi statusunu qoruyub saxlamaq niyyətindədir. Odur ki, 2019-cu il Azərbaycan müxtəlif idman növlərini əhatə edən önəmli beynəlxalq idman yarışlarına və irimiqyaslı tədbirlərə ev sahibliyi edəcək. 2019-cu ildə ölkəmizdə keçiriləcək və dünyanın diqqətini cəlb edəcək ən əhəmiyyətli idman tədbirlərindən biri Formula 1 Azərbaycan Qran-Prisi olacaq. Bu möhtəşəm yarışın Bakıda təşkili aprelin 26-28-də planlaşdırılır.\nCari il Azərbaycan, həmçinin gimnastika üzrə bir neçə irimiqyaslı yarışa ev sahibliyi edəcək. Yarışlara fevralın 16-17-də batut gimnastikası üzrə dünya kuboku ilə start veriləcək. Martın 14-17-də müxtəlif ölkələrin idman gimnastları Azərbaycanda dünya kuboku uğrunda mübarizə aparacaqlar. Aprelin 26-28-də bədii gimnastika üzrə dünya kuboku, mayın 17-19-da isə bu növdə Avropa çempionatı respublikamızda keçiriləcək. Mayın 24-26-da qitənin ən güclü aerobika gimnastları paytaxtımızda toplaşacaqlar. İyulun 20-28-də ölkəmizdə keçiriləcək Avropa Gənclər Olimpiya Festivalı çərçivəsində idman gimnastikası üzrə yarışlar da məhz Milli Gimnastika Arenasında təşkil olunacaq. İlin sonuncu yarışı sentyabrın 16-22-də keçiriləcək bədii gimnastika üzrə dünya çempionatıdır. Bakıda keçiriləcək hər üç dünya kuboku, eləcə də dünya çempionatı “Tokio-2020” Yay Olimpiya Oyunlarına lisenziya xarakteri daşıyacaq yarışlardır.\nBundan başqa, bu il keçiriləcək digər böyük idman yarışları sırasında Bakıdakı UEFA Avropa Liqasının 2018-2019-cu il mövsümünün final oyunu da yer alır. Bu, beynəlxalq idman federasiyalarının respublikamızda aparılan işlərə, həmçinin idman və bədən tərbiyəsi sahəsində nailiyyətlərimizə verilən qiymətin daha bir təzahürüdür.\nİyulun 20-28-də Azərbaycanda daha bir mötəbər yarış - Avropa Gənclər Olimpiya Festivalı keçiriləcək. Bu mötəbər festivalın Bakıda layiqincə, uğurla və yüksək səviyyədə təşkilini təmin etmək məqsədilə Prezident İlham Əliyevin 2018-ci il 15 may tarixli Sərəncamına əsasən geniştərkibli Təşkilat Komitəsi yaradılıb.\nAvropanın 50 ölkəsindən 2 mindən çox atletin və 1500-dən çox nümayəndənin qatılacağı mötəbər turnir idmanın on növü üzrə 12 idman qurğusunda keçiriləcək. Festivalın təşkilinə 2500-dən çox könüllü cəlb olunacaq. Son illər Azərbaycanda beynəlxalq miqyaslı tədbirlərin uğurlu təşkilinin ənənəvi hal alması Avropa Gənclər Olimpiya Festivalının da yüksək səviyyədə keçiriləcəyinə əminlik yaradır.\n2019-cu ildə ölkəmiz üçün gözlənilən mühüm idman tədbirlərinin sırasına mayın 10-12-də keçiriləcək cüdo üzrə “Böyük dəbilqə” beynəlxalq turniri, mayın 13-15-də paracüdo üzrə Qran-Pri yarışı, iyunun 6-9-da təşkil olunacaq badminton üzrə “Azerbaijan International-2019” dünya kuboku daxildir.\nÜmid edirik ki, böyük idman yarışları və tədbirləri bu il də Azərbaycanın idman həyatında növbəti mühüm bir hadisə olacaq. Bütün bunlar, eləcə də 2019-cu ildə idman və bədən tərbiyəsi sahəsində görülməsi nəzərdə tutulan digər işlər, Prezident İlham Əliyevin idmanın inkişafına və yetişməkdə olan gənc nəslə göstərdiyi xüsusi diqqət və qayğısının real və əyani təcəssümüdür. Azərbaycanın mötəbər idman yarışlarına müvəffəqiyyətlə ev sahibliyi etməsi bu sahənin, eləcə də həmin idman növlərinin inkişafına, idmanın kütləviliyinin təmin olunmasına xidmət edir.


"Erməni əsgəri Azərbaycan keçərək işgəncələrdən canını qurtarıb"\n"Erməni əsgəri Azərbaycan keçərək işgəncələrdən canını qurtarıb" ŞƏRH-ÖZƏL\n14 Avqust 2019 14:49 | 1 372\n“Erməni əsgərinin ağ bayraqla Azərbaycan tərəfinə keçməsi ilk növbədə Ermənistan siyasi rəhbərliyinin orduya, əsgərə hərbiçiyə olan münasibətindən xəbər verir. Bu fakt bir daha sübut etdi ki, düşmən ölkədə ordu acınacaqlı durumdadır”. Bu fikirləri SİA-ya açıqlamasında Milli Məclisin deputatı Elman Məmmədov deyib.\nO bildirib ki, düşmən ölkədə separatçılarla hakimiyyət arasında gedən boğuşma orduya da sirayət edir.\nDeputat söyləyib ki uzun illərdir haqqında miflər yaradılan Ermənistan ordusu kriminal, cinayətkar aləmə çevrilib: “Orduda zəiflərin güclülər tərəfindən əzilməsi,döyülməsi, təhqir olunması, hüquqlarının pozulması, alçaldılması halları baş alıb gedir. Ermənistan ordusunun təminatının hansı səviyyədə olduğu Azərbaycan tərəfində keçən əsgərin libasından açıq şəkildə görünür. Əsgərin bədənindəki müxtəlif yaralar, xəsarətlər ona uzun müddət verilən işgəncənin göstəricisidir”.\nE. Məmmədov qeyd edib ki, bütün bunlar Ermənistan ordusunun döyüş səviyyəsi və təminatının aşağı və yarıtmaz vəziyyətdə olduğunu deməyə əsas verir: “Bu gün Azərbaycan Ermənistanla müharibə vəziyyətindədir. Amma buna baxmayaraq düşmən tərəfin əsgəri dözülməz vəziyyətdən bezərək Azərbaycan tərəfinə pənah gətirib. Əsgər özünü Azərbaycan tərəfinin dəfələrlə göstərdiyi humanistliyə etibar edərək qaçıb canını qurtarıb. O tək deyil. İmkan olsa erməni əsgərlərinin çoxu bu hərəkəti edər”.\n“Paşinyandan fərqli olaraq ağlı yerində olan erməni siyasətçiləri, ziyalıları, cəmiyyətin düzgün nəticə çıxarmağı bacaran üzvləri fikirləşməlidirlər ki, dünyanın 50 güclü ordu sırasında olan Azərbaycan ordusu qarşısında tab gətirmək mümkün deyil. Nə qədər ki gec deyil, onlar bundan nəticə çıxaramalı, torpaqlarımızı işğaldan azad etməlidirlər. Əks halda, yaxın zamanda Azərbaycan ordusunun bir neçə güclü həmləsi nəticəsində onlar darmadağın edilərək torpaqlarımızdan çıxarılacaqlar” - deyə, deputat vurğulayıb.\nE. Məmmədov əlavə edib ki, gələcəkdə Ermənistan dövlətinin mövcud olması üçün qonşularla düzgün, normal siyasət həyata keçirməsi vacibdir: “Ermənistan işğalçılıq, düşmənçilik siyasətindən əl çəkərək Azərbaycanla münasibətləri yaxşılaşdırmağa çalışmalıdır”.


Pakistanda məscidin qarşısı dezinfeksiya olunur\n“The Associated Press” agentliyi dünyada yayılmış koronovirus pandemiyasının bu il Ramazan ayına necə təsir göstərəcəyini araşdırıb. Görünən odur ki, pandemiya səbəbindən yardımlar azaldığından əsas zərbə kasıblara dəyəcək.\nQadağalar və güzəştlər\nHər il Misirdə Məhəmməd İşığı Məscidində uzun masalar düzülər, iftar vaxtı yoxsullar üçün süfrə açılardı. Amma indi nəinki Misirdə, həmçinin bir sıra müsəlman ölkələrində belə rəhm süfrələri yasaqlanıb. Qapılarını bağlamış məscid həmin masalara sərf olunacaq pulları yemək bağlamaları hazırlayaraq ehtiyacı olanlara paylayacaq.\n“Ümid edirik, onların əziyyətini yüngülləşdirə biləcəyik”, – məscidin müəzzini Şeyx Abdel-Rahman deyib.\nHökumətlər orucluq ayında qadağaları ənənələrlə balanslaşdırmağa çalışırlar.\nLivan, İraq, Suriya və Misirdə komendant saatları yüngülləşdirilib, gün batandan yarım saat, 90 dəqiqə sonraya çəkilib. Bu, insanlara iftara çatmağa imkan yaradır, amma başqalarına baş çəkə bilməzlər, əgər orada gecələmək fikirləri yoxdursa. Ölkəiçi səyahətlər yasaqlanıb.\nƏn çox əhalisi olan müsəlman ölkəsi İndoneziyada hökumət işçilərinin, əsgər və polis əməkdaşlarının Ramazan bayramında doğma yurdlarına getmələri qadağan olunub.\n“Koronavirusa görə bayramı valideynlərimizlə keçirə bilməyəcəyik”, – Cakartada dövlət qulluqçusu Rachmad Mardiansyah deyir.\nYardımı elə sakit paylayırlar ki...\nHindistan və Pakistanın iddia etdiyi Kəşmirdə könüllülər ehtiyacı olanlara düyü, mərci, un və digər vacib ərzaqlar paylayırlar. Həm də bunu elə sakitcə edirlər ki, heç qonşuları da xəbər tutmur.\n“Bu adamların özünəhörmət hissinə həssas yanaşmalıyıq”, – könüllü Sajjad Ahmed deyib.\nAgentlik donorların bütün ehtiyacı olanlara yetişə bilmədiyini yazır.\nQəzzə zolağında Salam Xeyriyyə təşkilatı Türkiyə, Malayziya, İordaniya və digər yerlərdən ianələr alırdı. Ötən il təşkilat 11 min yemək bağlaması və uşaqlara geyim paylamışdı. 13 ildir blokadada olan Qəzzə üçün bu xeyriyyə işləri vacibdir, 2 milyonluq əhalinin yarıdan çoxu yoxsulluq həddində yaşayır.\nAmma bu il ianələr də quruyub.\n“Ötən il bu vaxtlar yoxsullara yemək bağlaması göndərmək üçün 3 konrakt imzalamışdıq. Bu il bircə dənə də imzalamamışıq. Ramazan tezliklə başlanır, fürsət əldən çıxır”, – təşkilatın sözçüsü Omar Saad deyib.\nBu il Ramazan ayı aprelin 25-də başlanır. İslam dininə görə, «Qurani-Kərim» Ramazan ayında nazil olduğundan bu ay müqəddəs sayılır. «Qurani-Kərim»də həmin ayda oruc tutmaq vacib bilinir. Oruc tutan insanlar iftara qədər (axşama qədər) yemək və su qəbul edə bilməzlər. Həmin müddətdə siqaret çəkmək, cinsi əlaqədə olmaq yasaqdır. Oruc tutan insanın yalan danışması, rüşvət alması, başqasının haqqını tapdalaması da İslam qaydalarına görə, xüsusilə günah sayılır.